TUNI AH RALHRANG MOTOR BOMB IN AN TTHUAT HOI TAMTUK AN THI – The Chinlung Post\nAugust 24, 2021 admin Kawlram 0\nThawngpang tha taktak a si ko. Ralhrang kawlralkap minung 15 hrawng an nunnak a liam lai tiah an langhter. Nihin chun ah Kalay le Gangaw karlak ah kal mi Ralkap motor cu PDF nih Bomb an puah hnawh tthan i a tlawmbik ah Ralkap (15) cu an thi lai tiah Gangaw Youth Voice nih a tarlangh. Nihin August 24, 2021 chun ah khan Ralkap motor pahnih cu Kalay in Gangaw lei ah an rak ra.\nLam pi an kal lio ah PDF pawl nih bomb an puah hnawh hna hi a si. Ralkap motor pakhat cu a rawk dih cikcek, cun ralkap a thi mi hi a tlawmbik ah minung 15 cu an si lai tiah an langhter hi asi. Ralkap a thi mi hi 15 tal cu an si hrim tiah zumh a si. Cun hliamtuar zong an tam ngaingai. Athi mi le hliamtuar mi pawl motor chung khin tthan le timhtuahnak ah suimilam pakhat hrawng cu an rau.\nRalkap pawl cu an sungh ruang ah ti awk thei loin an um i, an pawng ah a um mi, Thlam (5) mei in an khangh” tiah an langhter. Atu hi Gangaw le Kalay karlak cu ralkap thazaang tampi nih an congh i khual tlawng caah a him lo tiah Gangaw youth nih cun an langhter hi asi. Cucaah chungkhat neihniam a ummi vialte sin ah thawngthanhnak tuah cio hna usih. Aruang cu a cunglei langhter bangin a him lo caah a si.\nCabidang Relchih Aduhmi caah. Rakhine miphun cungah AA nawlngeihnak, cawlcanghnak a hun ngan ngaingai cang mi, hrawh than dingin Ralkap lei nih timhtuahnak an ngei cang. Cu caah Rakine ramkulh, Kyaukphyu Township chung ah a um mi Khuabawi dihlak hna cu Kawl ralkap nih an auh hna i AA cawlcanghnak tha tein ngiat ding le report pek ding in order an chuah hnawh hna pin ah ralrin an pek hna tiah Myanmar Now nih a tarlangh.\nA luancia July thla ah khan, Rakhine ramkulh chung pulrai zawtnak control khawhnak ding ah tiah AA hriamtlai nih Stay at Home an thah, cun buainak tete tawlrel khawhnak ding ah tiah Rakhine ramkulh Biaceihnak Department zong hun nak an tuah hnu ah Kawl ralkap lei nih tu bantuk in ralrin peknak an tuah hi a si tiah Kyaukphyu khuapi khuabawi pa nih a chim.\nULA/AA nih Rakhine hmumram chung ah an mah tein Biaceihnak le Buainak tawlrelnak an tuah maw timi pawl an kan hal, cun AA nih Rakhine ram kong ah an mah tein biaceihnak, biachahnak le khuakhan nak an ngeih sual citcet ahcun a rannak in report rak tuah uh tiah ralrin nak zong an kan pek” tiah khuabawi pakhat nih Myanamr Now sin ah a chim hi asi.\nHi kong he pehtlai in Kyaukphyu pengkulh chung Khuabawi dangdang zong pehtlaihnak kan tuah hna, a si nain hi thil kong hi cu a thlithup deuh, nunnak himnak caah tihnung a si caah hal len rih duh hna hlah uh tiah Kyaukphyu khuabawi nih Myanmar Now cu ruahnak an kan pek ti asi. ULA/AA nih Rakhine ramkulh cu an mah nawlngeihnak in biatak tein kal pi hram an thok.\nRakhine ramkulh le mipi cung ah ULA le AA nawlngeihnak in thil a kal cang bantuk a hun si tikah, Ralkap lei in lak tthannak ding lam an kawl cang, AA cawlcangh biatak tein dothlat le ngiat ding in an i tim i, khuabawi vialte zong ralrin peknak, order ti bantuk an pek cang hna tiah Myanmar Now nih cun a tarlangh. Note: Myanmar Now nih Kawlca in a tial mi asi. Myanmar Now cu Kawl media lakah zumtlak, mi raltha tiah timi le minthatnak zong a co cang tu asi.\nAA CAAH CUN THAWNGPANG CHIA LE LUNGRAWK NGAI SI CANG


Joe Biden President Sinak Cun Trump Nih Martial Law Hmang Lawlaw Seh! – Chin 11 News\nJoe Biden President Sinak Cun Trump Nih Martial Law Hmang Lawlaw Seh!\nVirginia state Sen. Amanda F. Chase, [Republican candidate for governor] nih President Donald Trump nih martial law chuah lawlaw sehlaw Joe Biden president sinak kham dingah nawlnak a tuah.\nVirginia State Senator Amanda Chase nih zeitik hmanh ah Joe Biden cu ka president a si kho lai lo. American mipi hi mihrut kan si lo” tiah social media ah a tial. President Trump ruahnak petu, ralbawi hlun, General Michael Flynn zong nih President Donald Trump cu martial law chuah in vote thlaknak tuah than dingah ruahnak a pek.\nGeorgia State Ah Thimfung An Chek Than Lai : Georgia Secretary of State Brad Raffensperger nih Georgia ramkulh chung i a hlankan thimfung “mail-in ballot “thlakmi vialte an minthut an lawh le lawh lo kan check dih than lai” tiah tuchun ah order a chuah.\nMidang caah thimfung thlak piakmi a tam tuk caah vote thlak ding in register tuah lio ah record an chiahmi minthut le vote an thlakmi minthut a khah le khah lo chek dih a si than lai ti a si. Georgia Secretary of State Brad Raffensperger nih an chekmi vialte result cu December 28 ah kan thanh te lai tiah tuchun ah a chim. Catialtu: Salai Lairamthang


U Khuk 1 - ZINGHMUHTLANG GROUPS\nVawleicung pumpi minung hi miphun in Arian, Iberian, Negro le Mongoloid tiah pali ah an then. A donghnak mongoliod hi phun li ah an then than i Negrito, Mon-Chama, Thai-Shan le Tibeto-Burman tiah an ti. Hi Tibeto-Burman chungin pathum ah an vun then than i Pyu-Myanmar, Kanyan-Rakhai le Tet-Chin tiah an ti. Tet-Chin timi cu Chin miphun tinak a si i kannih Laimi zong cu Chin miphun kan si ve. Mogoliod timi cu 'Peking Cave' lungkua in a sem mi miphun tinak a si i (BC-2000) hlan tuanbia ah Asia nichuah thlanglei minung pawl hi, atu Tulukram chaklei khualipi 'Beijing Peking' hmun in duhsah te'n aa thekmi kan si ti asi. Amahbelte a tu chan minung pawl nih va zoh awk 'Mongolian Eden hmun' cu a um ti lo. Mongol siangpahrang *Genghis AD.1162-1227* nih Beijing khua a tuk lio ah khan Peking Cave hmun cu a hrawh dih cang ti asi. Tibeto-Burman miphun pawl an nehnang hlun bik hmun cu Tulukram Kansu peng Lanchou khua in Tao tiva kar (meng 50) vuakvel chung khi an sawh bik. Hi hmun 'Pein Chiakau' thlan chungin an hlaichar mi thilri pawl le lung hriamhrei pawl an zoh tikah Archealogy Survey pawl nih (BC-2000) chan lio thil asi ti an theih. Hi minung pawl hi BC-2000 chan lio Chinese record sining ah "Chiang miphun" an ti hna. Chiang timi cu 'Mi nunnuam' tinak asi i, a mahbelte kan theih cio a herhmi ah Shung pennak in Han pennak tiang Chiang miphun pakhat a ummi le AD-300 chuak Chiang miphun kha aa khat lo i an tuanbia aa dang pi an si. Chiang miphun tuanbia hi catlap in ka tial chun tikah a sau pah i a tawinak in cuup nolh lo ahcun caan a laak deuh caah hi-ti-hin ka tial. Chiang miphun pawl hi BC 1700-376 chan karlak chung ahcun Pennak a dirh lengmang ve ko nain an mah hnak thawng deuh nih an tuk hna lengmang i an tei peng hna ruangah an zam lengmang nakin Tibet-Yunan nitlak chaklei hmun an phan ti asi. Hi hmun ah caan sau nawn an um hnu cun Hrinphun min zong pathum ah an i then cang ti asi. A pakhatnak cu 'Yuch-Shi Chiang' an ti i a tu (Narga) hringsor tu ah zumh an si, A pahnihnak cu 'Wu-Tu Chiang' an ti i a tu (Thet le Kadu) hringsor tu ah zumh an si, A pathumnak cu 'Kung-Han Chiang' an ti i a tu (Kachin le Chin) hringsor tu a si an ti. Hi vial hi, Chin miphun kan thawhkehnak tuanbia tawi siseh law Chiang 'or' chin miphun pawl cu hmunhmafek khuar thiam loin sal-can tih ah Ramthar kawl dingin an zam peng ti asi.\nBC-400 hrawng Chinese record siningah Pennak pathum a um i Shu pennak, Pa pennak le Chin pennak an si. BC -316 ah Shu le Pa cu pennak cuh in an buai tikah Chin nih a tuk hna i pennak a laak hna. Chin pennak chungin BC-246 ah 'Shih Huang Ti' cu siangpahrang a hung cang i hmasa bik ah a pawngkam ram tete a tuk hna i a tu Kyangtung le Vietnam ram tiang khin a pennak ah a luh dih hna. A changtu, Tulukram nitlak thlanglei tuknak caah tiah lam pemh ding a timh colh i a tu Tuluk- Nuchiang (salween) tiva zawh in Thengchung(Momien) tiang, Momien in Lishui(Waingmaw le Myitkyina) kar zawn pal in Irrawady tiva hnar Anshi(Mongkawng) tiang, Mongkawng in Manaw(Chindwin) tiva hnar tan in Hukong fiangrawn ah, Hukong fiang in Kamolo(Gauhati) tiang Lam a rak ser ter hna. Sihmanhsehlaw ShihHuangTi cu Siangpahrang a tuannak kum 36 ah a thi i ka langhter mi ral tuknak Lam cu Silk miphun pawl chaw zuarnak ding le ral zam pawl zawh awk tu ah a rung cang ti asi. Chin miphun pawl kan Pupa hna zong mah lam hin a tu Kawlram an rak lut tiah an tial. Hi tluk a thawngmi Chin pennak cu AD-24 ah Han pennak nih a hun tei caah Chin pawl cu an zam than i Mekhong tiva hnar tlangrawnphah an phan ti asi. I chinchiah awk ah, hi hmun an rak um lio ah thiamtah awk 'La' cin le La-her hi an rak thiam cang lai tiah an zumh. Cun rua-kha-tlak Laam zong hi, hi lio chan ah an rak ngeihmi a si lai a timi an tampi. Zei ruangah tiah cun "Li miphun" pawl an Laam ning le an venh-aih thilpuan zoh tikah Chin miphun he an rak um tti ko lai tiah a zummi an tam. Hi hmun an um lio AD-350 hrawng ah Buddish biaknak a hung lut i hnahnawhnak nganpi a chuah ruangah Chin pawl cu an zam than i Hukawng tlangphahrawn an phan an ti. Hi hmun an um lio ah Tangka(money) timi an hmuhtheih hmasa bik asi an ti. "Tangka' timi cu (Sanskrit holh) a si caah Sak miphun khualtlawng pawl he an rak i pulhtlawh kho cang tinak asi lai cu. I chinchiah awk ah Chin le Kachin an rak then lio caan hi AD-400 hrawngah asi men lai tiah zumh asi. An rak i thennak tuanbia cu Hnahcang kung saat 'or' haumi ziik-corh(dong khawt) manh ruangah ticu nan theih bal cio ko lai dah !\nChin miphun pawl Kawlram an phanh lio caan hi an tial ning aa dang cio i "Manshu 863:Chinese, Translated English 1961" cauk ah Popa um Chin pawl le Kyaukse um Mon pawl nih Tuluk an tuk tawn hna i an tei kho hna lo timi a um ruangah Manshu863 cauk record a rak tuahtu chan an zawt i AD 700 chan lio mi asi an ti. Mah lio caan i ral-doh khawh tiangin a thawng cangmi Chinmiphun hna cu khua an sernak kum 100 tal an si cang ko lai tiah an tuak hna. Cu-ti a si ahcun Chin miphun Kawlram an rak lut hi AD 600 hrawng lio siseh law aa dawh bik an ti. Kawl pawl Burmaram an lut hlan ahhin, a rak um ciami "Kantu or Kadu, Mon, Pyiu le Sqaw miphun" pawl an i dohnak tampi a um. Kawl pawl Burmaram an lut lio caan hi Chiang le Kantu an rak i doh lio asi. Chiang pawl an rak thawn deuh kha a hmuh caah Kawlnih Chiang hi a komh colh i tungechin-tangechin a tinak in Chin kan si a timi an um. Micheu nihcun Chin-min-set in aa pehzulh mi kan si ko an ti ve. Chin pawlnih Irrawady tiva ral Kantu pawl umnak *Tamanti khua* cu an tuk i an tei hna caah Lungpher (13ft) pe-hleithum sangmi an phun ti asi. Cucu kawl pawl nih Chinphaya: tiah min an bunh i a tu zongah hmuh khawh asi rih an ti. Hi Tamanti hmun in an hung lan i a tu Shwebo hrawngah sau nawn an bualcaam ta tiah an tuak. Shwebo an um lio thilri bulbeu kuaimi tete Carbon14 in an zoh tikah AD-800 lio thil asi an ti. Cun Shwebo hmun hin an hung lan than i a tu Sagaing le Mongwa hrawngah phu-hnih in khua an sa cang ti asi. Yuqubi AD-880 cauk ah Nan-cho pawl nih (Manaw river=Chindwin tiva) pawng um khua pawl a tuk hna i an dawi dih hna ti asi caah *hi lio caan hi, Asho-chin, Cho-chin pawl he kan rak i thencheunak hramthawk asi ko lai tiah an zumh. Ral ruangah zam timi cu hmun dangdang cio in an kal hna tikah a tu chaklei Laimi pawl hi cu Yeisacu leiah an kal i Oksa tlangin a tu *Kabaw valley* an phan ti asi. Kabaw timi cu Meitei miphun holh asi i a tu Kalay township le Tamu township hi a huap dih. Kabaw nelrawn ahcun umnak hmunhma an khuar cio hna i Laimi hi atu Thuma le Hnatchawng hrawngah, Zomi hi atu Kalaymyo penson veng hrawngah, Lushei 'or' Mizo pawl hi atu Khampat khua hrawngah an rak um hna ti asi. Hitluk hmun a remmi le cinthlaknak a thami hmun hi, kal taak riangmangin "Zeiruang ah hme Tlangram an panh duhnak sullam asi hnga..? timi kong" an tial ning aa dang cio. Zumh a um bikmi cu, Kum 400 chung nuam tei a rak tlongleng ciami Chin miphun hmunhma Kabaw nelrawnpi ah Shan miphun pawl an hung phan ve cang i cawhrup in khua an sak ti tikah Shan nih an pawnchuah hna caah asi lai ti hi pawm a nuam bik. Shan miphun Kabaw-rawn an phanh hi AD-1280 hrawngin an tuak i a tu 'Khampat khua' khi anmah min bunhmi asi, a hlan ahcun Khampat khua khi DuhLian khua an rak ti an ti. Shan pawl nih Chimi an pulhtlawh 'or' an hnursuan tuk hna ruangah a tu Zomi(Tidim) pawl hi hawihlan ah tlangram lei an panh i Cimnuai hmun AD-1300 zelzam ah an phan. AD-1374 in Kabaw Uk tu dingah Sawbua(mangbawi) KyiTaungNgio an hung phanh hnu in Shan nih Chin an zomhteih ning a zual-hma tuk cang i an temhtuar ning a zual chin lengmang tikah "salchia-nuntang, thihhri-khurhuat" in khua an sa ti asi. Curuangah Laimi le Mizo-Lusei pawl zong Kabaw nelrawn cu chuahtaak in tlangram lei an panh ve ti asi. Tlangram an panh lio ah hin mah le umnak zawn cio in an kal i hmaisa deuh le hmanung deuh in an pok hna ti asi. Mizo-Lusei pawl tlangram an phanhnak nehnang hlun bik hmun cu a tu Hualngo ram Seipi khua khi asi i minung nehnang chekhlatnak in an zoh tikah AD-1450 lio hrawng in an pom. Laimi tlangram an nehnang hlun bik hmun cu a tu Simpi khua khi asi i an zoh tik ah AD-1450 hrawng in an pom ve. Laimi Simpi khua i an rak um lio ah hin (Inn-800) an rak si an ti.Hi hmun in a tu *LAILUN* timi hmun hi an hun panh ti asi. Lailun lungkua le a pawngkam meng(5) vuakvel chung hi minung nehnang an chekhlat tikah AD-1560 hlan ah Minung nih an rak pal bal lo timi an theih. Kan Pupa pawl nih Lailun in kan ra an ti tawnmi kha, na *Pu chan* thuat zeizah tiang dah na theih ..? chankhat kum 25 in tuak chun te law,..!..LAILUN ah minung an phanh hrawnghrang kum lio he *na Pu le chan* tampi in aa thlau sual hnga maw .? Mirang nih Lairam a hun tuk kum AD.1890-96 lioah khan Lailun timi hi "LAIMI EDEN HMUN" ah an rak ruah bal mi asi.\nCauk relpiakmi- Lian H. Sakhong, The Origin OF The Chin\n- Chawn Kio, History of the chin\n- Elaisa Vahnie, Chin Origin\n- B.Lalthangliana, INDIA&BURMA&BANGLADESH-A\n- S.ZaPeng, History Of Lai 1981\n- Dawt Sung, History Of Chin Resistance 1972\n- Z.HengManga, Lai History (In Lai)\n- History Of Hakha Baptist Churh 1908-2008\n- Makazine Cahmai pawl


Min Aung Hlaing nih Chinram le Chin Miphun cu an kan zuang (chuah) hnawh cang! – The Cherry Par\nOctober 24, 2021 Cherry News\nHriam Hmang Theng Loin Ralteinak Phun Hnih: PG79\nMEITHAL LE KUANFANG PUAK LEM LOIN KANRAL HNA ABUPI IN THAHNAWN DIH (TACTIC) NINGCANG PHUN HNIH ASI. 1nk cu Kanmah tuah ding asi. 2nk cu Cunglei in ara mi Pathian bawmhnak asi.\nKanral hi an thazang a ṭhawn saling lio ah namh ah cun tei lo an fawite. Hriamnam, fimnak, thilri ngeih zat le a minung ah thazang kan tluk hna lo ahcun, ral sungh a fawite. An thazang der ter in, an thazang dernak kawl in, namh ahcun, fawi tein tei an si tawn. Tcnk: Khuapi tlangval vialte nih kan kanh (Hruai) khawh lomi Saṭil (Kikawng) cu ramlak ah, thingkung ah kan hren tawn. Rawlṭam tihal in ni (3) le zan (3) kan chiah hmasat hna. Cu hnu ah, Hri ṭem in hruai hmanh a herh tilo. Ngakchia nih an hruai khawh cang. Hnu lei in zulh in a mah tein a kal cang.\nHriamtling, Hriam ṭhabik, Ralkap thazang ṭhabik, a sualbik ralbawi le ralkap (Tatma 99, 33, 77), (Kalay Chin Mino thattu hna), Zangfahnak le thlachiat ruahnak a ngeih bak lomi Rallokap phu le an ralbawi hna, Kawl Ralkap tuanbia ah a um ballo mi, ralkap thazang he, Ramdang Ram pakhat le Miphun dang hna va doh in Cihmih awk btkin MAH nih Chinram le Chin Miphun cu an kan zuang (chuah) hnawh cang. Thazang tlung tukin le Ṭhawntuk palia in, an kan pawnchuah lio asi caah, faktukin kan doh hna lo hi Pathian Planning asiko. Andoh lo ee, an kah lo ee, ti duh hlah usih.\nHi tlukin kan derhonh khawh lai hmanh ka zumh lo nain, Chin Pasal ciammam, an pasal bak ko. Lampi bak ah bomb puak hnawh in thahpet kha duh cio mi asi. Kan sining le kan thazang cuaithlai ah aritzang aadan tuk palia. CNA/ CDF silo, adang nih, an kap/ kah/ doh ngam lai ka zumh bak lo te aw? Pasal vialte lakah PASAL ansi bak ko. A Pachuak kip ngamhci silo dakaw!\nChinram/ Chin Khuapi hna/ Hakha tbk a lut ding vialte lut hmasat phawt thluahmah ko hna seh. Nimtlau tbkin, Lam tanṭim ah hnahnawh lurit le buaibai ter i, thahnawn pah ah aza rihko. Clearance le Territory Influence (Hmunhma hip) nak caah, Falam – Hakha zong i chawk rih ko hna seh. An i rello kar le ngaithlem in kap doh rih ko hna usih, a poi lem lo.\nChinram a lut ding mi, Rallokap an lut dih hnu ah, Supply chain phih in chah dih ding kha a biapi deuh. Tirawl, Eidin, kuanfang pekchannak lam vialte phih dih/ chah dih/ bomb puak dih tbkin ṭanlak ding asi. Timit hlei chat kha a tuan tuk deuh ka ti. Zeizong te kan phih khawh dih cang lai ti hnu ah, Vaar hlei, Mittha hlei le Timit hlei tbk hrawk ah a ṭha deuh hnga nain. Rallokap Supply Chain (Foods, Medicine, Weapons) kan phih dih hna ahcun an dih ko.\nMipi belte thla (6) caah tirawl, si ai, eidin i zalh cia ding. Khuapi/ Innlo chuaktak kan hmang caah, ramlak a himbawm nak ah, Tirawl le Eidin i khonh cia ding. Rallokap cu Tirawl pek hrim lo ding, kan chiahnak hmun zong theihter lo ding. Kawlrawn in arami Rallokap Tirawl vialte hrawh dih/ phih dih awk asi cang lai cu aw! Cozah kip nih rinh ballo mi, mah tein Eidin Tirawl aacawk mi Chinmi kan si caah, India lam a pit lo ahcun, kan i zalh khawh bak lai. Zenh ding pelte hmanh aum lo. YMA, YLA, MTP nih an kan supply khawh tuk lai, phang hrim hlah uh Unau hna!\nTehte(1nk): Napoleon nih Russia a tuk lio. Russia mi an khua an chuak tak dih. Tirawl le Eidin, Saṭil tiang in Khua ah an chiah lo. An I put khawh lomi an hrawk dih. France Ralkap cu rawl loin an thi dih. Napoleon ral a sungh cikcek ve. An tlaih I St. Helena Island ah nunchung thong an thlak. Love King asi tertu a nupi Josphane nih a zulh duh lo i Pasal dang a ngeih diam. Russia tuk ah a kal lio, Poland SPH nupi a chut mi, Mary Lewiski le afapa tu nih St. Helena Tikulh an zulh. Napoleon nih a thih lai ah a Lungthin cu a chuah ter hna i, Josphane a kuat ter hna ti asi.\nTehte (2nk): WWII lio ah Hitler nih Russia tuk lio. Japan nih Siberia lei in, Germany nih Nithlak lei in (Poland) tiah Russia cu an namh. Russian mipi nih, An tirawl, Saṭil Arva, si ai, thlawnthil tiang inh ramlak ah an i kalpi dih. Khuapi ah ahohmanh an um lo. Sui Thantlang boruak ko khi asi ko. Russia ralkap nih raltuknak ngai ngai umlo in Sniper tu in anṭhuat hna.\nMi pakhat nih 100 leng cio an thah hna. Sniper in ralthah bik tu Russia anti phah hna. Hitler Ral sungh hram aa thawk ve. Africa le thetse ral lawng atang cang. USA le Ralbawi ngan Mongo Mari hohak nakin DDay an thanh 1 946 June 6. Cuticun Adolf Roymel hruaimi Hitler ralkap cu ral an sungh cikcek ve. Russia ah Tirawl loin tamtuk anthih caah Germany ralkap thazang der hram aathawk.\nSamaria khualipi cu Syria ralkap nih thap 7 in kum 7 an kulh. Pathian nih thinghmui hma ngeih mi (4) hmang in ral an tei. Median (Kurdish Kingdom), Ralkap tampi cu anmah le mah that terin Pathian nih Israel ral cu a tei piak hna. Facang cilh liomi, Ralkap Tidan kai bal lomi, Gideon hruaimi Israeli Ralkap cu (300) lawng an si. Hriam ai ah Leibel, Farfim le Tuki Muko lawng an ngei. Gideon ralkap hi Pachup lawngte an si. Uico bang tidin pawl tiah Bainbol nih ati.\nHriam hmang loin Ral Teinak 2nk hi cu Pathian sin in ara mi asi. Chin mi nih 13th Oct 2021 rawl ulh thlacamnak in ral kan doh ni tbk kha asi. Chin mi vialte nih vawlei kili in thlacamnak he, sual ngaichih in le lungkuai in Pathian kan auh i, kan sawm i, Bawipa kan naihniam nakin, Ral Teinak lianpi a tlung lai. Atlung cang fawn. Thinghmui hma nei (4) le Gideon Ral Teinak btkin Pathian nih ral an kan tei piak rih lai fawh. Lungdongh loin le thachia loin, kamlo chuncha bang, Naichailo, Chinmi, fek tein dirh ko hna usih. Bawipa he raltuk rih ko usih. Teinak cu Kanhmai teah. Credit: Saya Rung Kaw\n← Zualko; Sayakyi Ral Uk COVID-19 Zawtnak in a Nunnak a Liam!\nBreaking News: Falam Le Hakha Karlak Ralhrang Nih Inn An Khangh Than Mi Cu A Poi Bak Ko! →


R.I.P : Chin Mi Chungin Malaysia Ah Mawtaw Accident Nak In A Nunnak A Liam – Onlinenungak\nR.I.P : Chin Mi Chungin Malaysia Ah Mawtaw Accident Nak In A Nunnak A Liam\nApoi hringhran ko e, Chinmi chungin Malaysia ah chungkhar cawm in ai hlawhfa mi cu a nih van chiat ah Motaw Accident a tong i a nunnak a liam apoi taktak si. Mah Accident a tong mi hi Pu Mang Khua Thang a si i, a khua cu Bumzang khua mi a si. Amah hi Tedim mi an si i Tedim holh in an van ttial mi a si.\nlung a fak hringhran ko chungkhar pawcawm nak ruang ah minung zeizat rengruang hi dah miphun dang ram dang ah kan lu kan i phum cang mu, a fak tuk hringhran ko e. tan tak mi a chungkhar le Bawipa nih hnem hram ko hna seh.\nRalkap Le Palek Nih Hna Nih An Kan Tanh Chin Lengmang Cang\nRalkap le Palek cheukhat hna nih an kan tan ve thlauhmah cang, lawm um tuk ko… Palek le ralkap thinlung a thlen mi an um pa thluahmah cang, an social media ah he tiah thazang an kan pek cio ve hna 👏👏 👏 👏…\nRalkap le palek tampi nih mipi an kan dir pi cun kan ram hi that nak lei ah a thlen kho tuk lai tiah zumh um ngai… Tuchan tu palek le ralkap zong an lungfim ngai cg hlan lio bantuk fial mi poh tuah kha an duh ve ti lo ai.. Lungrual tein thazang chuah chin2 ko usih,, teihnak kan hmu deng cg… Pathian sin zong ah ralkap le palek tampi thinlung a thlen kho nak hnga thlacam peng ko usih. Laipa Lite


CNF Nih AA Ralkap Hi Doh Kan Timh Hna Nain Cozah Ralkap Nih A Kan Thlauh; Dr. Sui Khar - THE CHINLAND POST\nCNF Nih AA Ralkap Hi Doh Kan Timh Hna Nain Cozah Ralkap Nih A Kan Thlauh; Dr. Sui Khar\nCity Hunter| 2018 March 5| Chin ramkulh Paletwa peng ah mizapi harnak a pe lengmangtu Arakan Army (AA) ralkap hi Chin National Fron/Army (CNF/CNA) nih doh le a herhning in tlangtlak an timh ko hna nain Myanmar ralkap phu nih an thlauh hna tiah kan theih.\nHi kong he pehtlai in CNF ah AGS rian a tuan liomi Dr. Sui Khar nih February 23-25 tiang tuahmi Chin Youth Organization Conference ah atu bantuk in a chim.\n“Paletwa ah buainak a chuahpitu le Chin mizapi harnak a pe lengmangtu AA ralkap hi tuanpi in khan CNF/CNA nih tlangtlak kan timh lengmang ko hna. Anmah AA ralkap upa hna he zong ton biaruahnak kan ngei cang. Chinram chung ah CNA ralkap le cozah ralkap lawng khuasak, thutdirnak nawl kan ngei. Cu tikah AA ralkap cawlcanghnak kong ah Kawlram cozah lutlai upa cheukhat le ralkap lei lutlai pawl he ton biaruahnak kan ngei. CNF/CNA nih fakpi in hmalaknak kan tuah cang lai kan ti hna. Asinain anmah cozah lei ralkap lutlai pawl nihcun um rih uh nanmah cawlcangh a hau lo, kanmah nih kan nor ko hna lai ti a kan thlauh caah kan daih than.”\n“Kannih CNF/CNA cu rampi daihnak ser a duhmi kan si ca le kan ram daihnak hi cabuai cung biaruahnak lawng in a si kho lai ti kan zumh. Cu ruang ah cu lam cu CNF/CNA nih kan i tlaih i kan zulh. AA ralkap hi CNF/CNA nih meithal i put in tukdoh kan tim hna lo. Cabuai cung hriamnam i put in kan doh hna lai. Cozah he hnatlaknak minthutmi ning in kan Chinram hi kan kilven lai i kan thanchoter lai. Kan Chinram chung i an buai peng rih ahcun ziah nan zoh sawhsawh ko hna tiah kan biahrenmi ning in cozah le ralkap kha an chak kan rengh vete ko hna lai” tiah Dr. Sui Khar nih a biapeh ah a chimchih.\nPrevious Tih A Nung Tukmi Online Mifir Rak I Ralring Cio Hna Usih: Salai Holy Tawk Tling Thang\nNext Dr. Randy Adam Nih CBTC Siangngakchia Pahnih Degree A Pek Hna


Kawl Ralhrang Hna Tam Tuk Thih Nak Cu : Kawl Ralhrang Hna Nin KIA Sakhan,Vanlawng 2 Bak In An Phomh Hna. – Chintanbo\nKawl Ralhrang Hna Tam Tuk Thih Nak Cu : Kawl Ralhrang Hna Nin KIA Sakhan,Vanlawng 2 Bak In An Phomh Hna.\nApril 13, 2021 admin MIZOWORLD NEWS 0\nMin Aung Hlaing le a party hna nih KIA hna cu,April 12 niah khan Cunglei in vanlawng in, KiA hna cu, an kah tthan hna i, sihmanhsehlaw, Min Aung Hlaing Party le ralkap minung tamtuk an thih chap lengah, (an ttat zin hmu) pahnih nun nak an liam tiah theih asi.Hi sakhan hi kawl ralkap sakhan a si i,KIA nih an rak chuh mi hna kha a si i, KiA nih ei le din an lak nak hmun pawi mawh tuk mi asi tiah theih asi\nHi sakhan hi,Nizan April ni 12 ah khan Kawl Uico ralhrang pawl nih an kah mi KIA sakhan hi, a luan ciami March ni 25 lio ah khan KIA pawl nih, kawl ralhrang hna sin in an rak tingmi sakhan si, a biapi ngaimi sakhan si ruang ah, Kawl ralhrang pawl nih hin laak tthan an duh tuk i ral tuknak vanlawng pa 2 bak in an tthuat hna nain an la kho lo tiah theih a si.\nKawl ralkap nih vanlawng in bomh an thlak lio i,pilot hna cu Tuluk Pilots an si tiah theih asi. Kawl ralhrang pawl cu (kha-lah-yah) 437 ttat-zin le khah-lah-yah 387 ttat-zin hna an si i, an ttat-zin-hmu pa 2 ningbak an thah khawh hna, (khah-lah-yah) 437 ttat-zin-hmu pa ruak cu Nuam liam khua ah Helicopter in an rak laak khawh nain (khah-lah-yah )387 ttat-zin-hmu ruak belte cu an la kho rih lo tiah theih asi fawn.\nHi bantuk in, mah le ram chung mi vawnlawng in kah hi,UN phunghram buarnak pakhat asi leng ah,Pilot tiangin Tuluk nih a bawmh mi hrimhrim hi cu,Vawlei cung phungbuar a si cang tiah an chim.Mah le cawk cia mi vanlawng hmanh tthathi in a mawng thiam lo mi ralkap nih hin, KIA sakhan hi an lak piak khawh hna lai maw ti cu, ruah lending a um lai.\nHi sakhan hi, tlangcung cheng palang karlak i a um mi a si i,Kawl ralkap hna nih, an sakhan ah an rak hman tawn mi a si caah, a tu ah,Cu Cu lak tthan ding in cunglei le tanglei in, an phomh nak hna hi a si. si hmanhsehlaw, Uico ralhrang hna nih cun anla kho lo i,ralkap tamtuk an thih lengah ralbawi tiang 2 an thih nak cu asi.\nKIA thong thanh tu nih a chim nak ah cun,an mah lei a thi mi le a hliam mi an um rih lo tiah a chim ve.Kawl ralkap ceiko hna seh.Mipi sual nak ngei lo mi, tamtuk an kan thah lio ah,KIA lei nih anrak thah ve tik hna ah,lung a lawm khun.KIA Bawipa nih Umpi Zungzal peng ko hna seh.Amen.\nKawl RalKap Nak Tam Tuk A Liam Nak Cu :Kawl Ralkap Nih KIA Cu,Vanlawng 2 Bak In An Kah Hna Nain, An Mah Tu Tam Tuk An Thi.


Chin ramkulh, Hakha khua, cawbuk sang ah a ummi gate ah May 18 zaanlei sml 6:30pm hrawng in kahdohnak a chuak tiah theih a si. Cawbuk sang ummi pakhat nih “Zaanlei sml 6:30pm hrawngah kahdohnak a chuak. Kahdohnak hi sml cheu hrawng a rau lai. Kan umnak inn hmai le phungki sianginn thlang ah a ummi bawlung certual ah hriamngan a tla. Gate a hngakmi SAC chungtel pawl an hrumai thawng zong aa thei” tiah The Chinland Post ah a chim.\nCawbuk gate hi Chin ram kahdohnak aa rak thok hmasa biknak hmunhma a si i cu lio kahdohnak ah SAC ralkap 5 an rak thi. Relchap: American President Joe Biden Nih A Ralkap Pawl Thlah Dingin Biachahnak A Tuah Cang!! Al-Shabaab sahrang pawl cu phihkham tuk ding in Somalia ramah American ralkap pawl va thlah hna dingin Pentagon headquarters minthut hal mi cu American president Joe Biden nih biachahnak a ngeih nak kong cu May thla ni 16 ah a chiah tiah CNN thawngzamh nih theih ternak a tuah.\nMah thil tuah mi hi kum 2020 lio i, Somalia ram chunagh American ralkap pawl an zaa piin laak dih dingin President hlun Doland Trump biachahnak cu dohkhalh a si tiah theih a si. American cu Somalia cozah he i ceihhmai in nichuah lei Africa hmunram ah American ralkap pawl cu va thlah than nak hnga ding kong cu May thla ni 16 ah American ram nawl ngeitu pakhat nih thawnghaltu hna sinah theihternak a tauh tiah theih a si.\nAmerican ralkap minung 500 hrawwngcu Somalia ram ah vakuat hna dingin thawngpang a leng ko nain American nawl negitu hna sinin thawng fiang theih a si rih lo. A si nain Donald Trump cozah kut lio ah, American ralkap traning tuah mi 750 hna cu Somalia ram ah an kua tthan ti hna lai lo tiah theih a si.\nNgaihchiat tuk a si mi cu Al-Shabaab sahrang hna nih American pawl cu ihmuihtinh in kah dingah timhlamhnak a ngei i, kah doh khawh nak thazaang an ngei lai ti cu ka ruah lo, tiah ka hmuh” tiin American in nawl mgeitu pakhat nih a chim. Credit – AC


Saya Vaibilo thihnak kong ah Mara Community Committee, USA nih thawngfianhnak an tuah – Onlinenungak\nDate 9/27/2021 ah Cellar Department ah Officer rian a tuan liomi Saya Vabilo cu CDM tuah dingah Hakha in kan ram ah a kal i Hakha le Thantlang karah CDF-Thantlang nih a tlaih. Date 9/30/2021 ah CDF-Thantlang nih a tlu ia thi tiah an chim nain.A pumsa si ning zoh in Saya Vabilo hi a dam lo ruangah a thimi si loin minung kut in a thimi a si.A pum cung vialte zoh ngam lo tiang in an velhmi a si hlei-ah a keng-ruh pahnih le a hngawng zong a kiak buin hmuh asi.\nMara Community Committee-USA (MCC-USA) nih kan unau a simi Saya Vabilo nih hi bantukin a kan liamtak tikah a poi kan ti hlei-ah hi chiatnak kong ah tuanvo a ngeimi CDF-Thantlang cungah mawchiatnak tam pi kan ngei.CDF-Thantlang nih zawnruatnak ngei loin kan unaupa Saya Vabilo cungah kutthlak in a takpum hmanh zoh ngam lo tiang an tuah hlei-ah pek than khawh lomi a nunnak tiang ah lakmi cu MCC-USA lawng si loin vawleicung hmun kip ah a ummi Mara unau vialte lung a kuai dih i zeiruangah a thi timi a ruang hngalh ding le hi thil kong ah a telmi vialte a rannak in hlathlai le azizut dingah (action lak dingah) MCC-USA nih CDF-Thanlang cungah tuanvo kan pek.\nCulawng si lo, a kaltakmi a nupi le a fale nan Lenkainak nan tuah dingah hngalhter kan duh hna. MCC-USA Thawngfianhnak hi zei rel loin bialehnak a um lo ahcun MCC-USA nih Nichuak le Nitlak(Burma le India ) ummi Mara upa pawl he a herh ningin action lak a si lai. Center Executive Committee. Credit : The Hakha Times


Kan Chin Capital Hakha Hi A ṭhial Kho Ko – Chuncha News\nKan Chin Capital Hakha hi a ṭhial kho ko: CHIN Party a ti mi CLND nih Chin Capital Hakha ah an Office chiah duh loin Rangoon ah an chiah mi zoh tikah CNLD hi Cozah an si sual ahcun Chin Capital Hakha hi Rangoon si lo Falam Matupi, Mindet, Tidim ah an ṭhial khawh mi asi….CNLD kan Pale hi Laimi ahcun a nih timi lawngte an si ve i. A si kho lomi a si tiah maw ruat lai cih Nawlngeihnak ngeih cang hnu ahcun na tlai kho ti lai lo , lungfim a hau hih! Credit: Lian Hei Ling\n𝐊𝐚𝐰𝐥𝐫𝐚𝐦 𝐁𝐮𝐝𝐠𝐞𝐭 𝐥𝐞 𝐂𝐡𝐢𝐧𝐫𝐚𝐦 Ṭ𝐡𝐚𝐧𝐜𝐡𝐨𝐧𝐚𝐤: Kawlram Phunghrampi 𝒔𝒆𝒄𝒕𝒊𝒐𝒏 11 (𝒂) bantuk in ramkomh President nih Financial Commission (rampi phaisa tawlreltu bu) a ser i, upa 21 an si. Ramkomh President cu lutlai (chairman) a si i, Vice President pahnih hna cu Vice Chairman an si. Union Minister for Planning and Finance cu secretary (chungṭuan) a si. Union Attorney-General in minung pahnih, State le Reginal Division (14) in Chief Ministry hna le Chairman of Nay Pyi Taw Council hna hi member an si.\nChinram ṭhancho nakding ah ṭuan khawhnak le phaisa pek khawhnak cu a kut chungah a hung um. Vice President nih Chinram caah ṭuan a duhmi vialte cu kum 4 fai chungah tampi a ṭuanchuah. Chinram caah 2016 in 2021 tiang budget- phaisa a pekmi cu MKK 864 billion a si. 2011 in 2016 tiangah Chinram caah pekmi budget cu MMK 350 billion lawng a rak si. Pu Henry Van Ṭhio Vice President a ṭuan ruangah Chinram budget 146% a kai (146% rori). Chinram budget cu ramkomh le ramṭhen dang hna nakin percent (%) in a kai tam bik a hung si.\nChinram caah a biapi ngai in aa hmaithlakmi pakhat cu fimcawnnak hi a si: Fimcawnnak (Education) – Pu Henry Van Thio a ramkhel tlangau panga lakah fimcawnnak (education) hi biapi ngai in ai telmi a si. Hi kong he pehtlai in a chim pengmi cu Nelson Mandela bia hi a si; “Vawleipi thlen nakding caah na hman khawhmi a ṭha bik le a hriam bikmi hriamnam cu fimnak a si,” ti a si. Chinmi nih hin fimnak ṭanh hna usih. Fimnak cacawn hi biapi ah chia hna usih law thazaang pe hna usih. Kan ram ahhin kan mino hna fimnak an cawn khawh nakding ah sianghleirun (university) tiang um khawhnak kan zuam lai, ti hi a bia meilah bantuk in a chim, ai seh chih zungzal.\nCucaah fimcawnak he pehtlai in zei hna dah a ṭuanchuah kan zoh tuah lai: 𝟭. 𝗛𝗮𝗸𝗵𝗮 𝗨𝗻𝗶𝘃𝗲𝗿𝘀𝗶𝘁𝘆\nHakha University hi University sawhsawh si loin Comprehensive University ah sermi a si. University of Technology, University of Computer ti bantuk kha hi Hakha University ahhin hmun khatpi ah an um i University ropui taktak ah an ser liomi a si. Hmailei ah Agricultural University (cinthlaknak lei), Veterinarian University (saram lei cawnnak) ti bantuk tiang in a kau i a ngan dingmi ah timhtuah cuahmah a si. Hi University ahhin Library zong nganpi um seh ti a si i cauk zong a phan thluahmah cang. E-Library tiang in a um lai. University dang compound chungah a um bal rih lomi UCF chapel (Khrihfa pumhnak hmun) zong Hakha University compound chungah sak cuahmah a si.\n𝟮. 𝗠𝗶𝗻𝗱𝗮𝘁 𝗖𝗼𝗹𝗹𝗲𝗴𝗲. Thlanglei Chinram nih an herh tukmi Mindat College zong sak thawk a si cang. Caan rau loin University pek ding zong a timhtuah. 𝟯. 𝗛𝗮𝗸𝗵𝗮 𝗘𝗱𝘂𝗰𝗮𝘁𝗶𝗼𝗻 𝗖𝗼𝗹𝗹𝗲𝗴𝗲: Pu Henry Van Ṭhio tawlrelnak thawng in Hakha Education College hi thawk le hman khawh a hung si. August 12, 2016 ah Myanmar Times nih a ṭial ning ah cun U Thein Sein term lio ah rak timhtuahmi a si ko nain tlamtlinh nakding budget an rak pe kho lo, a ti. 𝟰. 𝗚𝗼𝘃𝗲𝗿𝗻𝗺𝗲𝗻𝘁 𝗧𝗲𝗰𝗵𝗻𝗶𝗰𝗮𝗹 𝗛𝗶𝗴𝗵 𝗦𝗰𝗵𝗼𝗼𝗹 (𝗚𝗧𝗛𝗦)\n𝟱. 𝗛𝗮𝗸𝗵𝗮 𝗦𝗽𝗼𝗿𝘁𝘀 𝗮𝗻𝗱 𝗣𝗵𝘆𝘀𝗶𝗰𝗮𝗹 𝗦𝗰𝗶𝗲𝗻𝗰𝗲 𝗧𝗿𝗮𝗶𝗻𝗶𝗻𝗴 𝗦𝗰𝗵𝗼𝗼𝗹: Hi sianginn zong hi sak dih a si cang. Kawlram chung ah hi bantuk sianginn hi panga-ruk te lawng a um rih. A cheukhat ram ah cun Education Ministry tangah a um i, a cheukhat ram ah cun Health department tangah a um. 𝟲. 𝗖𝗵𝗶𝗻𝗿𝗮𝗺 𝗞𝗵𝘂𝗮 𝗞𝗶𝗽 𝗦𝗶𝗮𝗻𝗴𝗶𝗻𝗻 𝗹𝗲 𝗦𝗮𝘆𝗮/𝗦𝗮𝘆𝗮𝗺𝗮𝗵 𝗧𝗲: Chinram khua tampi ah sianginn saknak budget (phaisa) tampi pek a si. Saya/ Sayamah te zong tampi chap le pek a si.\nHi pinah, Chin State khuapi kip ah Education Institution, College le a dangdang ṭhanchonak sianginn ti bantuk chiah dih ding zong a timhtuah cuahmah. Chinram ah College le University cu a min lawng in kan rak theih tawn. Atu ah cun College le University tiang in kan hun ngei kho cang, mithmuh kuttawngh a si. 𝑭𝒊𝒎𝒏𝒂𝒌 𝒏𝒊𝒉 𝒌𝒂𝒏 𝑪𝒉𝒊𝒏𝒓𝒂𝒎 𝒄𝒖 𝒂 𝒄𝒆𝒖𝒕𝒆𝒓 𝒍𝒂𝒊 𝒊 𝒂 𝒕𝒕𝒉𝒂𝒘𝒏𝒕𝒆𝒓 𝒍𝒂𝒊 𝒊 𝒂 𝒏𝒈𝒂𝒏 𝒂 𝒅𝒂𝒎𝒕𝒆𝒓 𝒍𝒂𝒊, 𝒕𝒊 𝒄𝒖 𝑪𝒉𝒊𝒏𝒎𝒊 𝒛𝒂𝒑𝒊 𝒏𝒊𝒉 𝒄𝒐𝒉𝒍𝒂𝒏𝒎𝒊 𝒂 𝒔𝒊. 𝑭𝒊𝒎𝒏𝒂𝒌 𝒂 𝒅𝒖𝒉𝒎𝒊 𝒌𝒂𝒏 𝑪𝒉𝒊𝒏𝒎𝒊 𝒄𝒂𝒂𝒉 𝒍𝒂𝒘𝒎𝒉𝒏𝒂𝒌 𝒂 𝒕𝒂𝒎 𝒉𝒓𝒊𝒏𝒈𝒉𝒓𝒂𝒏. By Chinram Tlang Sang Thawngzamh\nRev. Dr. Thlaawr Bawihrin CBCUSA, GS Ka Mang A Chia Tuk\nMai Hniang Sin Hoi Le Mai Tawk Nei Kim-Hna Unau Nih Paletwa Ralzam Caah 500,000.00 MMK Bomhnak An Pek


Kawlrampi Caah Rian Tha A Tuantu Ralkap Tamtuk An Kan Thah Cang - Chin Eleven News\nNizaan September 11 ahkhan ralhrang Zaw Min Tun nih Mytel tower tung pawl hrawh piak an tonmi kong ah a thinhunnak kong bia cu thawngla hna sinah a rak chim. Zaw Min Tun nih Mytel tower tung an hrawkmi pawl kongah ralhrang nih kan tlaih hna ahcun thih dantatnak kan pek hna lai tiah nizaan zaanlei 3pm ahkhan a rak chim hi a si.\nRalhrang Zaw Min Tun nihcun “kan ngaih thiam lengmang hna nain an thiltuah mi nih ram rawhnak lei a panh ter chin. Hi kongah kan bogyoke gyi zong nih a rak chim cang. Hibantuk in PDF nih an tuah rih ahcun an chungkhar tiang phunghram thar ser in kan tlaih hna lai i kum sau thong kan thlak hna lai” tiah a chim.\nRalhrang Zaw Min Tun chimmi ahhin mipi sawhsawh hi a ruang umlo in an tlaih hna pinah an chungkhar ai ah an tlaih mi hna zong an tam tuk cang i a niambik le a chiakha bik thil a tuahlo mi a um tilo.\nA Chimmi lakah mihrut pical a langhnak le ralhrang bia pakhat a tlinhnak cu PDF ruangah sualnak a ngeilo mi kanmah ralhrang pawl kan thi lengmang tiah a chimmi hi a si. PDF thawng nan theih ahcun thawng kan thanh uh tiah a rak chim chih rih. PDF tu nihcun pehtlai in Mytel tung kan hrawh rihlai tiah an chim ve i hibantuk an tuahmi hi a niambik teirul chamnak lawng asi tiah an rak langhter. Source:Bagowatch


NLD Cozah Policy Ah Panglong Biakam Le Federal A Pelte Hmanh Um Lo, A Ruang Pathum – Chin World News Evening\nNLD Cozah Policy Ah Panglong Biakam Le Federal A Pelte Hmanh Um Lo, A Ruang Pathum\nJanuary 11, 2020 Salai Van Chin News\nCawkhaltu le Tuukhaltu Bianabia in Kachin State Day ah Ramkhel Kong Cawnnak: Kachin Pine Ni Sunlawi Camtuak ah Ram Hruaitu Bia Rolling Cheukhat 1. Geography Ning in derhmi Union timi Pyidaungsu. 2. Pyidaungsu lungput le Thlarau Ngei zungzal ding. 3. Zungzal Dindeih nak caah Meithal tlaih in hmuhco khawh asi lo. 4. Raltei nak le Ral Thazang hmang in Buanco I timh loding. 5. Mahduh mi lawng I lak, duhlo mi cohlan lo mi nih dindeih nak a hnursuan.\nPanglong ning in Kawlram komh sernak an hnawn cang ko rua. Panglong Biakam nak a pumpi in an hnawn cang rua. Nawlvo, Tinvo, Covo, tbk vialte tlukruan nak hna kha Innkil lung ah hmang in dirhmi Panglong Ramkawm. Kawl miphun Hruaitu hna le Party hna nih duhin an cohlan khawh hrim lo. Anṭial a lang rua. Miphun pakhat le Party pakhat lawng cungnung cem ah sersiam mi Cozah le Ram, Ideology & philosophy an chim phuan asi cang.\nPyidaungsu lungput le Thlarau timi hi Panglong kaltak tuk kha asi ee. Miphun hna I remh ṭhannak (Reconciliation) le Federal Democracy ram sersiam ding ah Panglong lungput le Thlarau abia pi bik. Cu Thlarau cu ngeih le a nung zungzal aherh. NCA cu Panglong lei kalnak Lamthluan ah Hauka asi. Raldeih ter cicek ding, kahngol ding asi. Cucu NCA anti.\nNCA in Federal Democracy lei kalnak lamthluan le Upadi serh, Panglong Thlarau kan nunter ṭhan lai. Ramnuam, Ram ṭhancho, Ramkomh ah kan serchuak lai. Hi hna ruahchan in 21st Panglong Conference tiah min pek nak asi cuh! Panglong Lungput le Thlarau dah tilo cun Tlangcung mi nih cohlan mi aum tilo. Panglong hnawn in Pyiduangsu aum khawh lo. Ramkhel ah rulbang fim in I ralrin ding mi Bia (Pyidaungsu-Panglong Thlarau Tello) asi. Meithal chiah in Remdeih nak tling sersiam ding ahcun Panglong Biakam tlingter hmasa ahau ve. Tlingter khawh lo hmanh ah Amakhan a herh. Federal Pek ahcun zuur tiah ral cu adai phut ding asi.\nNLD Cozah Policy ah Panglong Biakam le Federal Amakhan mi pelte hman a um lo. NLD Lamthluan cu Miphun hna I remhṭhan nak, Raldai nak, Democracy ah kal (3) lawng hi abikin an si. 45 Upadi remhtu hna nih an chuahpi mi Pohma 3765 ah Federal aum lo. Federal anti khawh lo hmanh ah Bahu Cozah nawl zawr tertu Pohma 261 tal I tel ve ding asi nain, pohma 261 remhding ah amui adeh fawn lo. 72 kum leng Kawlram Piatana cu Tlangcung mi hna Piatana asi. Miphun remhṭhan nak ah Ralkap he lawng an kalṭi. Tlangcungmi hnu ankan chitdiam ai.\nMeithal an tlaih nak achan cu: Federal le Confederation Zauk phung (AA le UWSA Duhmi) an hmuhco lo caah asi. (We have no choice). Hi Zauk phung hna Amakhan mi Policy le Biaruah nak um sehlaw, Ahohmanh fial hau loin Meithal cu an chiah diam hnga mu? Phunghrampi ning in Ralkap cungah Nawl an ngeih khawh lo cu amikip theih asi ko. Negotiation, Counseling le Advocacy roles tuin zalon tein kal khawh asi ve.\nRalkap nih Tlangcung mi hna umnak hmunhma ah vakal in ral va doh lo dingin hlem hnaseh law, Ralcu put tiah a dai ding khi asi ko. Raltei nak le mah duh lawng cohlan timi BIA hi AA a tiduh nak hna asi. AA remh lo ruang ah adang dindeihnak le Federal duhin Cabuai cung Ramkhel biaruah nak ah a ra mi Tlangcung mi Hruaitu hna rolung bunh hi cohlan khawh ahar ngai. Mi Pipa lungput le biachim asilo.\nCawkhaltu: Cawhnu lei in a zulh I fungfek in an tuk den hna. Kal aduh lomi hi hmai lei um mi cawruun an si ko nain Fungtuk a hua mi cu Hnulei bik cawpi le cawrun ansi. Remdeih nak le NCA cohlan tu hna cu NCA le cabuai cung raldoh nak ah ara duh lo mi hna ruang ah voi cikcek in an vuak ko cang hna lo maw? (Anhnu lei ummi an mipi telin) Tuukhaltu: Tu hmai lei ah a kal. Tuurun nih a hnu in an zulh. Sahrang le Ceihngia kha aven piak hna I a ṭhawl piak hna. Tuurun hna duhdim nun ngeih le hnangam lungdeih nak kha aa hmai thlak bikmi asi. Tuurun caah nunpek le luhlo kha a mah lungtho tein ai sian mi asi. Nihin Kan Kawlram hruaitu le Kawl party Lutlai hna cu Cawkhal in an kankhalh cang ko hi.\nHi vialte Hellram in I hlihphuah khawhnak dingah, Ramkhel lawng in asi khawh mi asi caah, Miphun Ramkhel Party a um nak chan hi asi bik. Association le Convention timi Biaknak dirh hmun in chawnbiak khawh asi ve lo cu ta. Miphun party ah lungṭhul loin thazang pek cio hna sih. Dirhkam usih! Bawmh u sih! Kan kut chanh usih! Vote nakin Nawl, Anna & Power pe ve cang usih! Kantum Zauk pennak le Covo kan hmuh dih hlan lo tiang! Kamlo Chuncha bang. Saya Rung Kaw\nThantlang Inn Kangh Ah Pu Chawn Lian Le Simon Cu An Thi I Nu Pahnih Siizung An Phan


Biden Nih Mipi Sinah Lang In Myanmar Kongah Bia A Chim Cang! – Kawltu Team\nBiden Nih Mipi Sinah Lang In Myanmar Kongah Bia A Chim Cang!\nFebruary 11, 2021 Pu Tawn Mang\nUS Predisent Joe Biden nih Live in Mipi sinah Myanmar kong Official te in a chim cang. Joe Biden nih Wednesday 10 February ah mipi sinah lang in Myanmar Ralkap cu i biatak ngai in bia a cah cang hna.\nJoe Biden nih Kawlram Ralkap cu, rianrang in Mipi nih thim mi NLD Hruaitu le a party pawl hna cu thlah hna uh tiah a mah hrim hrim nih mipi sinah lang in a chim. UN he peh tlai in Ram tam pi zong nih Democracy Myanmar nih a hmuh nak hnga hi an duh piak dih. Human Rights kong ah phunglam thar kan ser mi, Myanmar mipi caah hin kan hman cang lai ti zong a chim chap rih.\nUS nih cawlcangh nak a tuah tak tak cang! US nih Kawlram Ralkap a hruaitu hna le an business le an chungkhar naih hna cu tu zarh chung ah theih khawh le hlat khawh kan i tim hna lai a ti.Cun, US nih Kawlram Cozah thancho nak lei he peh tlaihnak an ngeih mi vial te cu ah a phih chung rih lai. A sinain a mipi bawmh nak le ttan pi nak tu cu a ngol hlei lai lo. Mipi Sandah an piah nak ah harnak le fahnak an pek mi hna hi kan cohlang kho lo, rianrang in mah zong hi ngol uh tiah a ti hna.\nA donghnak ah, Kawlram mipi nan aunak le sandahpiahnak hi kan in theih piak ko hna. Vawlei cung ram kip nih kan in zoh in kan in theih piak ko hna. A herh ning in cawlcang ding in kan in ready piak ko hna.Vawlei cung ram tam pi he ram dang hna zong mah kong ah hin in bawm cio ding in kan cawl cang ko.\n← BREAKING NEWS: Ralkap uhnak tang nawl ngeitu nih tuzan ah Hakha le Thantlang ah Mi an Tlaih Cuahmah\nBREAKING NEWS: US PRESIDENT BIDEN nih Suu Kyi le Win Myint kong Fak fak in bia a Chim Cang →


Ting 25 man Ram an ngeihmi an zuar i misifak hna sin ah bomhnak apetu Pasha te unau - Khuaruah Har News\nKolar, Karnataka ah cun Lockdown ruangah nifatin kuli tian in paw aicawm mi chungkhar tampi an um. Mah hna chungkhar caah tiin Tazammul Pasha le Mujammil Pasha hna nihcun ting 25 man ram an ngeihmi an zuar i bomhnak anva pek hna.\nTazammul Pasha le Mujammil Pasha hna unau cu Real le Balhla hrawnghrang ah biatak tein chawlehthalnak atuahtu an si. Mah hna uanu nih cun Lockdown ruangah Kolar, Karnataka ah khuasa mi sifak hna cu rawl an dangh hna. Mah hna unau nihcun facang le meh tampi an cawk ah phawt chih rih hna tiah theih asi.\nTazammul Pasha le Mujammil Pasha hna unau nihcun chungkhar 3000 sinah bomhnak an pek hna. Mah caah cun Kolar i cozah nawl ngeitu hna nihcun mah hna unau thil tuahmi ah tuanvo ngeitu minung paoh poah cu lengchuah khawhnak nawl tiang in an pek hna.\nPasha te unau cu aupa deuh hi kum 5 a nghakchia deuh kum 3 anrak si lio ah hringtu an nule pa nih anrak thih tak mi hna an si. Mah ticun an unau tein an pi le pu hna sin Kolar lei ah pem in khua an sak sa. Tajammul Pasah nihcun nih a chimnak ahcun Kalor an rak pem lio ah hin an si a rak fak taktak tiah a chim.\nMah caah cun zeitluk in sifah hi a rak har tihmi cu mah hna unau nih fiang tuk in an theih caah Kalor miphun Covid-19 zawtnak ruangah rianttuan kho lo in Lockdown tuah an si caah eiawk ngei lo mi hna an sining fiang tein an hmuh hna caah tu bantuk in an ram ngeih bak cu ting 25 man an zuar i bomhnak an pek hna hi a si.\nNote: Tulio kan vawleipi akan buaiter dihtu covid-19 zawtnak ruang lockdown tuah dih a si caah Kalor miphun hna bantuk in kan pawngkam ah eiawk ngei lo mi hna an um sual maw timi Pasha te unau an thil tuahmi nih lungfimnak kan pe hram ko seh. Mah cucu kan biak Pathian zawng nih akan duhpiak mi thil a si.\nLai Tlang Khuate Chungkar 144 Sin Ah Bomhnak Kan Pek Khawh Cang: Salai Lungthli Tum\nMah miphun thuam ah hin zei miphun thuam hi dah aadawh bik na ti mi si


Nikhat Nihlawh 9800 Kai Terding Riantuantu Minung 5000 Leng Nih Lam Zawh In Duhnak An Langhter – THE CHINLAND POST\nNikhat Nihlawh 9800 Kai Terding Riantuantu Minung 5000 Leng Nih Lam Zawh In Duhnak An Langhter\nKawlram Nihlawhman Duhlonak langhter/Mizzima\nTCP-Thantlang|2020 January 20| Minung pakhat ni khat ni hlawh a tlawmbik Kawlram tangka in 9,800 kai piak dingin January 19, Yangon khua ah riantuan tu minung 5000 leng nih lam zawh in duh nak an langter.\nKawl ram cozah pi nih phung ning in minung pakhat nikhat ni hlawh a tlawmbik 4800 pek hna ding in 2013 kum riantuan tu upadi ningin 2018 kum ah fehter nak a tuah. Cu a fehter mi cu Upadi ning in kum hnih luan hnu 2020 kum May thal chung ah remh ding zong a si.\n“Riantuan tu hna kan ni hlawh tein kan inn chungkhar cio khimso tein paw kan i cawm khawhnak ding caah a tu bantuk in kan duhnak lam zawh in kan aupi hi a si”tiah Tuluk pa ngeih mi Kyia-way tilthitnak sehzung riantuan tu nu Aye Aye Than nih a chim.\n“Kan riantuannak ah hin Over Tme (OT) he cun thlakhat chungah 280,000 lawng kan hmuh. Cucaah sehzung riantuan tu hna nih cun inn hlan man, ti le mei man kan pek pin ah, khualei ah chungkhar ka nu a dam lo, a tangmi te cu chungkhar lei kuat an si tikah zeitihmanh in khimso tein kan i cawm kho ti lo.” tiah a chim.\n2019 kum World Bank report ca chungah Kawlram cung thilthitnak sehzung telh in ramleng lei nih Invest tuah mi an tam pi ko nain riantuan tu hna nih pawcawmnak tlak tiang in an hmu kho lo tiah riantuan nak kong he pehtlai in thiangsang pakat nih a chim.\nRiantuan tu hna ni hlawh pekmi a tlawm tuk tikah ramleng lei in Invest tuah tu hna zong nih ruah lo pin ngol khawh an fawi ngaingai caah thinphan awk ngai zong a si tiah sipuazi lei thiamsang hna nih an hmuhchuah. (Ref: Mizzima)\nTags: Kawlram Nikhat Nihlawh man, Nihlawh man\nPrevious 2020 Kum Hram Thok In Kalaymyo Khuachung Lam Mei Thlai le Lamkauh An Tuah Lio


Benjamin le Esther cu Myanmar Idol Top 4 ah an kai, Yaw Kee kaiter ṭhan khawh asi | THE CHIN EXPRESS\nUpdated on January 16, 2021 9:35 pm\nBenjamin le Esther cu Myanmar Idol Top 4 ah an kai, Yaw Kee kaiter ṭhan khawh asi\nChinmi 2; Benjamin Sum le Esther Dawt Chin Sung cu Myanmar Idol Top 4 ah an kai rih. Chinmi an 3 ning tein vote tlawmbik 3 ṭhutden ah an ṭhu, Yaw Kee a tla i Benjamin le Esther an kai.\nTop 4 ah a kaimi;\nAye Mya Phyu le\nMoo Ler cu hmai zarh Nilini zaan ah an i zuam ṭhan lai. Cun, Yaw Kee telh in a tla cangmi minung 7 kha mipi nih free in vote an si ṭhan lai i vote tambik a ngahmi cu “Wild Card” in an auh ṭhan lai i top 4 pawl he aa zuam ve lai.\nCucaah, hmai zarh cu minung 5 an i zuam rih lai. Minung 1 hla fung 2 cio an i zuam lai.\nYaw Kee kaiter ṭhan khawh asi\nYaw Kee hi a tla cang ko nain “Wild Card” tiin min an bunhmi free online vote in auh ṭhan khawh asi. An auh ṭhan khawhnak ding ahcun a tla cangmi 7 lakah vote tambik a ngah hau.\nA tla cangmi 7 cu atu in thaizing Zarhteni 11pm tiang online ah free in vote an si lai i vote tambik a ngahmi cu a kai tthan lai.\nRamchung ramleng in aho paoh nih free in vote pek khawh asi.\nmah https://mmidonlinevote.com/wildcard hi hmet law vote peknak ah an kalpi lai\n‘Facebook Sign in’ timi (acung hmanthlak bantuk khi) na hmeh lai na Facebook in na lut lai i Yaw Kee vote peknak na hmuh colh ko lai\nFree in vote asi ko caah na hawile zong rak share cio hna.


TUCHUN THAWNGPANG FIANG CU CELH DING ASI LO EE, RIP – The Chinlung Post\nTuchun kawlram thilcang cu lung attha hrimhrim lo e, Mandalay ah meithal kahnak a chuak i, minung pahnih an nunnak aliam tiah an langhter. Tuchun ah Kawlram khuapi pahnihnak a simi Mandalay ah kawlralkap nih uknak an lakmi duhlonak a langhtermi hna cu ralkap le palik hna nih tthawl dawi an timh hna caah meithal tiangin an hman i, minung pahnih an nunnak a liam tiah VOA nih alanghter.\nCulawng siloin meithal kahnak ruangah minung pakhat lamzawhtu cu ake zong tan dengin hliam a tuar rih pin ah nu pakhat zong aruh kiak lak in kah hliam a si tiah an langhter tthan. Cun mah nu cu a hliamhma hi voitam ngaiin an tthit rih ti asi tiah a cunglei vun langhter cang bangin VOA thawngzamhnak nih an langhter tthan. Tutan ah hliam a tuarmi hi minung 30 nak tlawmlo an si tiah an langhter chih.


US Thimnak Thawngpang Thar Taktak, SUPREME COURT Lei Ah – Chin 11 News\nUS Thimnak Thawngpang Thar Taktak, SUPREME COURT Lei Ah\nPennsylvania State in thimnak a tlingmi, House le Senate i Republican Party Congressmen le Senotor hna nih Ningani zan ah Supreme Court ah Nawlnak an tuah cang. Pennsylvania i thimnak ah a tlingmi President elect Joe Biden namhnehnak tuah ding cu tuah rih lo dingin an nawl.\nSupreme Court Justice Samuel nih Pennsylvania cozoh nawlngeitu hna cu hmaizarh nithumni 19/12/2020 sanlei suimilam 4 hlan ah thil um tuning fianternak kan tuah lai tiah a theihter hna. George Joseph Kelly Jr. Republican Party, Pennsylvania US Representative hruaitu Republican hruaitu hna nih Coronavirus pandemic ruangah Pennsyvania State i a um lomi absentee hna vote thlaknak nawl an pekmi hna kha, phunglam he a kalh! Unconsitution a si ee tiah Supreme Court ah a chimh hna.\nZeiruangah kan ti ahcun hi buainak hi Pennsylvania Supreme Court nih kan hnuzarh ah khan a rak ruah cang i, a rak pom hna lo caah a si. Pennsylvania State ah hin US President tlinnak vote million 7 hrawng an thlak i, Joe Biden nih vote 81,000 lengin teihnak a hmuh hi a si. Cu ruangah hi State i, Electoral vote 20 cu a mah nih a hmuh viar hi a si.\nGeorge Joseph Kelly Jr le a hawi le nih he nawlnak Supreme Court i, an ruah lio ahhin Pennsylvania cozah nawlngeitu Democratic Gov. Tom Wolf le Secretary of State Kathy Boockvar hna cu a hodah teitu a si timi hi fehter rih lo dingin an nawl hna.


Malaysia Lengchuah Phihmi (MCO) April 28 tiang sauh | THE CHIN EXPRESS\nMalaysia Lengchuah Phihmi (MCO) April 28 tiang sauh\nMalaysia ram hruaitu Prime Minister Pu Yassin nih, “Covid-19 zawtnak karh hlah seh tiin lengchuah kan phihmi cu April 28 tiang kan sauh,” tiah tu zaanlei 4pm ah TV in thawng a thanh.\nLengchuah Phihmi (Movement Control Order = MCO) thawng in sibawi le nurse pawl nih zawtnak karh an kham khawh deuh, ati.\n“Ngandamnak Vuanci Zung le thiamsang hna nih sauh dingin ruahnak an ka cheuh pinah, Vawlei Ngandamnak Bu (WHO) zong nih lengchuah phihmi on colh ahcun zawtnak tamtuk a karh ṭhan lai ati.\n“Cucaah, ngandamnak lei rianṭuantu hna nih mah pulrai karh hi kham kho hna seh tiin tu hnu zarh 2, April 28 tiang ka sauhnak asi.\n“Ramdang he tahchun tikah kan ram cun a thimi zong an tlawm deuh ngai, mizaw thar zong an zor deuh cang.\n“Mizaw thar an zor peng ahcun mah zawtnak hi karh loin kan kham khawh lai, nain daithlan awk kan ṭha lo.\n“Thil sining a ṭhat deuh hlan tiang sianginn vialte khar an si rih lai. Inn ah online in cacawn khawh dingin Ngandamnak Vuanci Zung nih a tolrel lai.\n“Chawlehnak cheukhat cu a changchang tete in kan on hna lai, nain MCO kan dorh deuh tinak asi hlei lo,” ati.\nHmasa cun March 18 in 31 tiang lengchuah an phih. Nitin nunnak caah a herhmi Mei, Ti, Phone Company, Tlunkalnak, Bank le Rawl, tbk., company lawng onnak nawl an pek hna. Private company le cozah zung vialte khar dih an si.\nMah bantuk dawr le company pawl ah rianṭuanmi dah lo hohmanh rianṭuan ngah lo. Inn chungah i erh dih si.\nBiakinn, sianginn, tbk., vialte zong an kharter dih hna. Rawl le sii cawk ruah ah minung 2 i zulh zong ngah lo. Chungkhar 1 in minung 1 lawng kal a ngah. Meeting le puai tuah, ruak humh, tbk., zong a ngah lo.\nMCO a dih hlan ah April 14 tiang an sauh colh. Rawl le sii caw dingin leng nan chuah tik zongah nan inn in 10km hla tiang lawng nan kal lai. 10km chungah rawl le sii a um lo lawngah mah pin nan kal lai, ti an chap. State le khua cu chim lo sang dang zong pal a ngah lo.\nMotor ngei pawl zong rawl le sii caw dingin nan kal tikah midang nan phor hna lai lo, nanmah lawngin nan kal lai. Emergency in sizung kal a hauh lawngah 2 nan i zul lai, an ti.\nHypermarkets, eidin dawr le petrol station vialte zong 8am in 8pm tiang lawng onnak nawl an pek hna.\nTuni ah April 28 tiang an sauh ṭhan.\nLengchuah phihmi (MCO) a zul lomi minung 7,000 hrawng palek nih an tlaih cang hna. Chinmi 10 leng an tlaih ve cang hna.\nRianṭuan khawh asi lo caah Chinmi chungin fa tam a ngei i minung 1 lawng rian a rak ṭuanmi chungkhar le pehtlai tein rian a rak ṭuan kho lomi single tampi cu rawl ei awk le inn man pek awk kongah lungrethei in an um.\nPehtlai tein rian a rak ṭuan pengmi single le nuva in rian a rak ṭuan pengmi chungkhar cu an har tuk rih lo. Nain, MCO ruangah company tampi an sipuazi tla tuk i MCO a dih tikah Chinmi tampi cu rian phuah le rian ngei lo an um len te lai i harnak fak tuk an tong te kho.


Na Ruat Maw Tuzan Hakha Khuapi Chungah Bomb Le Meithal Thawngpang A Khat Than Na In Ar A Khuang Than — Salai Ephraim Thawngpang\nBOMB THAWNG LE MEITHAL THAWNG LAKAH AR AN HUNG KHUANG! Hakha: Nizan Sept 20. 2021, 11:30 PM hrawng cu Bomh thawng le meithal thawngin a khat țhan. Chikhat te thawngpang a hun dai deuh i dide ngaiin ka țhut ko lio ahcun, zeithawng pang thei lo bang, Ar an hung khuang lulhmalh hna!\nZan tam ngai kah thawng a thang cang i mahlak ahcun, Ar khuan thawng zong ka thei bal lo. Ar an hun khuan hnu zawng cun puah thawng voitampi a um rih.Ralram i a ummi nih an chim tawnmi cu, biatak te i kan i kah ahcun Ui le Ar zawng nih an țih i an awn au ngam lo an ti tawn!\nSihmanhselaw nizan cu Bomb thawng le Meithal thawng kar lakah Ar an hun khuan thawng ka theih tikah phundang pi khin ka chunglei ah hnangamnak le lawmhnak ka ngei.Cutluk tluk i Bomh puak thawng a thangmi le Meithal thawng a thangmi lak i ngamh taktak i Lai Ar kawng pawl an hun khuan lulhmalh mi hi a sawhsawh a si bal lai lo tiah ka ruah. Tei Khuan a si kho ko lo maw?\nZeitin nan ruah ve?BAWIPA kan PATHIAN nih,Ar khawng hna hmangin, Hakha khua mi hna țih hlah u, nan thinphang hlah u a kan tinak a si ko hnga lo maw? Sermi thil vialte PATHIAN Lamkaltu an si țung?\nCredit: Tluang Lian\nTagged Na Ruat Maw Tuzan Hakha Khuapi Chungah Bomb Le Meithal Thawngpang A Khat Than Na In Ar A Khuang Than\nChinram Khualipi Hakha Khua A Zaamtak Mi Cu Chinram Nan Chuahtak A Si Lai →\n← A Tu Hi Chinram Sersiamnak Caah Khuazing Nih Lam A Kan Onh Piak Cang


Bolton nih President Trump a Rawi -- Ramdang Vuanci Pompeo | THE CHIN EXPRESS\nBolton nih President Trump a Rawi — Ramdang Vuanci Pompeo\nJohn Bolton, Mike Pompeo le Trump\nPu John Bolton nih President Trump a rawi, tiah US Ramdang Vuanci Mike Pompeo nih a chim.\nPresident Trump ruahnak petu hlun Pu John Bolton nih cauk a chuahmi ah Trump cu fak taktak in a soisel i thil ṭha lo tampi tuah a puh. Nizaan zongah “Trump cu president ṭuan dingah a tlaak lo” tiin ABC News interview ah a chim.\nMah ruangah Pu Pompeo nih “Bolton cu mi rawitu asi. America mipi nih an zumhnak kha ningcang loin a hman i America a hrawh. A tuahsernak hi rawiphiartu tuahsernak asi” tiah fak taktak in a phomh.\nPu John Bolton nih cauk a chuahmi cu “A Cannak Khaan: White House Dairy” tiin khaungsin a bunh. Cahmai 577 a chah. Trump rianṭuan ning soiselnak le thangchiatnak lawngte asi. Trump cu ruahnak petu pawl zong nih an upat lo ti phun tiangin a ṭial.\n2018 ah Trump le North Korea hruaitu Kim Jong-un an i ton lio ah, Trump cu Pompeo nih cakuat in a phomh len “ek lawngte in a khat” ti hna cakuat chungah a ṭial, tiah John Bolton nih a cauk chungah ahcun a ṭial.\n“2019 ah Trump le China president Xi Jinping an i ton lio zongah, a ra laimi thimnak ah teinak hmuh dingin ka bawm tiin Trump nih bawmh a hal” ti zongin a ṭial.\nUS Cawhlehnak Lutlai Robert Lighthizer nih “Bolton nih a ṭialmi pawl hi an dik naisai lo” tiin Hluttaw Sang ah a chim.\n“Meeting lio ah ka um ve. Meeting lio ah Trump nih China President bawmh a hal neem maam lo. Hruh bia asi,” tiah a chim.\nPresident Trump nih, “Bolton cauk cu lihhrokhrawl le ṭawncop tuanbia khomhsuatmi asi. Bolton cu uico fate a zawmi asi aa hngalhnak ah ka phuahmi a lungfak i lehrulh cham aa zuam ko hih!” tiah Twitter in Bolton cu a phomh.\nBiaceihzung an phan\nBolton cauk ah cozah thlithup aa tel caah lawlawse chuah rih lo dingin kham tiin White House nih biaceihzung a hal.\nCauk cu Nihnihni ah chuah a timhmi si. Kudawng khat in a pon cang. Media sin zongah a kuat cang hna i atu bantukin an ṭial len hi si.\nTuni ahhin Washington um U.S. District Court nih bia a ceih lai.\n“Cozah thlithup phuan lo dingin bia aa kammi Bolton nih a buar. Cauk a chuah hlan ah cozah thlithup aa tel/lo check dingin cozah sinah a ap hmasa lo” tiah White House nih biaceihzung ah a chim.


SAC Ruahnak petu Dr. Ngun Cung Lian Te Pahnih Nih UN Ah SAC Palai Chiah Ding I An Riantuan Ning Cang Cu Huat An Tlai Bak Hih – HRINGDILDEL LAIRAM\nSAC Ruahnak petu Dr. Ngun Cung Lian Te Pahnih Nih UN Ah SAC Palai Chiah Ding I An Riantuan Ning Cang Cu Huat An Tlai Bak Hih\nUN ah Myanmar ram palai (United Nations Permanent Representative to Myanmar) hmun i cuh nak ah SAC ralhrang lei nih cun UN i capawl an thehluh dingmi a rauh hlanah an dih khawh lai, tiah Nay Pyi Taw lei chirhchan in thawng theih a si. Hi an ca thehluh dingmi kong ah a buaipitu bik tu cu SAC ralhrang ruahnak petu pahnih Dr. Yin Yin Nwe le Dr. Andrew Ngun Cung Lian hna hi an si.\n“Daw Yin Yin Nwe hi hna a hawk kho taktak. Hi ka hmun a rak phanh nak zing hi a sau tuk cang,” tiah thawngpang lak nak minung pakhat nih cun a chim. Anmah pahnih hi president U Thein Sein chan lio in ralkap lei ah biatak ten ruahnak a rak petu an si.\nDr. Yin Yin Nwe le Dr. Andrew Ngun Cung Lian te pahnih ca an tuahmi hi UN General Assembly i zohfeltu committee UNGA Credentials Committee nih November ah an zohpiak hna lai i a tlak ko tiah an ruah ko a si ah cun thimnak an nei colh lai, tiah ruahchan nak lianpi an nei.\nNUG acozah lei nih cun UN i Myanmar ram palai a tuantu U Kyaw Moe Tun hngetter dingin an i zuam ve i Daw Aung San Suu Kyi le U Win Myint te zong an dirhmun a luah dingin an nor ve. Asinain SAC ralhrang lei nih cun U Kyaw Moe Tun aiah anmah mi le sa chia a si mi chiah dingin UN ah an buaipi ve. UNGA Credentials Committee chungtel hi ram 9 an si i US, China le Russia le ramdang he pehtlaih nak tha i an ruahmi ram pawl, mi duhsaknak a nei lo mi ram 6 he ceih ti ding an si.\nUN ram palai thim sing i an tahfung bik cu ram luahmi an neih le neih lo, Democracy uknak an kal pi dan le ramdang he i pehtlaihnak phunglam tha an neih le neih lo ti pawl hi a hleice in an zoh bik ding a si. UN nih an duh mi an thim hnu ah cun NUG siseh, SAC zong siseh UN kttang i pawlkomh vialte i telnak ah Myanmar ai an awh khawh lai.\n← People’s Soldiers Nih Min Aung Hlaing Le A Kuttang Ralbawi Pawl Cung I An Thiltuah Mi Cu A Fak Tak Tak\nLungthin A Fak Tuk E, Ralzam Pawl Ei Le Din Ding An Va Pek Hna Hnu, A Tlun Lei Ah Accident An Tong I A Thi →


Ralkap Nih Asho Chin Khua Te Ah Buddhist Milem 51 Le Ei Ding Mi An Hlut – THE CHINLAND POST\nRalkap Nih Asho Chin Khua Te Ah Buddhist Milem 51 Le Ei Ding Mi An Hlut\nRalkap nih Hlutmi Pura/People Media\nSalai Bawi Lian Sang|TCP-Kalay| September 8,2020| Magwe ramthen Asan(Upper)Minhla peng Panisung khua Asho chin miphun umnak khua ah Buddhist milem hna cu ralkap Kahpahsah(10) L.t Colonel Shwe Mya tawlrelnak in ralkap pawl nih September 6 ah Ei ding pawl he an rak hlut hna.\nInnchungkhar khat ah milem pakhat, Facang pihnih, Chiti cuaitam, Kalape pi khat le a dang ei ding tete le milem 51 an hlut hna tiah People Media in Tet Naung( Minhla) nih September 6, 2020 ah a tial.\nMinhla peng milu ah 122,519 an um. Kawl miphun113,409, Chin miphun 9102 le miphun dang hna an um. Minhla peng ah Buddhist milu 119,663 le Khrihfa 94,Islam 287, Hindu 35 le biaknak dang hna an um. Buddhist Phungkicawng 179, Bahkhah sianginn 3 ah saya 4 le sianghngakchia 63 an si.Islam biakinn 1 a um. Peng chung ah Chin miphun 9102 an um i Khrihfa biaknak ah 94 an um caah Chin mi 9008 nih biaknak dang ah an biak.\nMagwe ramthen chung peng 25 ah milu dihlak 3,878,390 ah Kawl miphun milu 3,822,384, Chin miphun milu 139583, le miphun dang an si. Khrihfa cu 23,614 an si, si kaw Chin miphun chung in milu 115,969 cu biaknak dang an bia tinak a si. Phungki cawng 3824, Bahkah cawng 85 le Saya te 642, siangngakchia 12,205 an um. Magwe ram ah Buddhist milu zatuak 98.8%, Khrihfa 0.7 %, Islam 0.3%, Hindu 0.1% le biaknak dangdang an um tiah 2017 kum Magwe GAD cazin nih a langhter.\nPrevious Falam Ah Innhmun (247) Soknak ca cawk khawh A Si\nNext Hakha Khua Ah Ngandamnak Caah Tihnung Kum Luan·Sii Le Ei Din An Check


Mah Ngakchia Pa Te Hi Zaang Fak Tuk A Si Ai E A Video Hi Rak Zoh Ve Hmanh (+Video) – Onlinenungak\nVawlei cungah thil mak taktak a si mi thil pakhat hi van zoh tti ta hna usih. Mizo holh in leh mi a si caah kan nih laimi nih cun mizo holh hi a thei lo mi kan um tuk lai lo dah, Mizo holh in fiang tein chim mi a si ko caah ngeih khawh cio van i zuam hna a sih.\nA tanglei ah a Video kan van thil chih ngeih khawh cio van i zuam hna usih.\nThawngpang dang hi relchap >>>>>>>\nAn Khuachung Ah Hin Zeisualnak Hmanh A Um Kho Ve loh! Jesuh Hnuzul Tu Bantuk In Khua An Sa Hna An Cawlcang Ning Video Hi Rak Zoh Ve Law Na Khuaruah A Har Lai (+Video )\nTulio chan i sualnak a um lo mi khua a rak um mi cu khuaruah har bak a si ko. Sussex ramchung i a um mi Darvell khua ah vawlei sualnak a um ve loh ti a si, tlangcung i a um mi khuate a si i Christian hngetkho bak an si.\nChristian chung i pawlkom pakhat The Bruderhof timi zultu a si i an neihmi thilri pawl zong a hota timi um lo in an i hrawm dih cio. The Bruderhof pawl cu an zumhnak a ngetkho tuk i vawlei sualnak thlichia zong nih a hnuai kho ve hna loh.\n1920 kum ah Germany ram in an rak dirhmi a si. Bible chung bantuk in an cawlcang rih i, phunglam zong faktuk in an zulh. Sifak le rethei hohmanh an um loh. Chungkhar pakhat bantuk in an cawlcang i nichiar te hi thlacam nak le khawmh nak an nei tawn hna. Kum 50 chung bak tihin khua an sa cang i an i nuam tuk hringhran hna. BBC pawl nih hmaiton biahal nak an va neih hna i, ‘Inside the Bruderhof’ tiin documentary an tuah.\nCuti cun, vawlei cung minung vialte nih an khuasak ning cu an theih dih hna. Phunglam an neih mi hi a strict tuk i sinak ai khat mi, Nuva i then ti bantuk cu an duh loh lawlaw, cun an i thuamh ning thilthuam zong zohdawh loin an um bak loh.\nChristian cu kawhhran (ko-hran) kan si timi lungput nei in vawlei cung thilri kong ah an buai ve loh. An mino deuh pawl cung ah hin sualnak a lutsual tawn i curuang ah cun khiadang ah an chuak i an i nuamhkhawh lo ruang ah an khua an panh than tawn.\nBBC pawl nih Hardy timipa hmaitonh biahal nak an neih i, Hardy nih “Ka tleirawl lio ahcun lenglei i nunning ka dawi khawh ngai.Kan khuachung i um zong a ka simh tawn. Cuticun kan khua hi ka chuahtak tawn i, Vawlei cung nuamhnak ka hmang tawn.\nAsinain, nun nuamhnak le hnangamnak taktak arak um lo ti ka theichuak i kan khua ah ka kirthan cu thinlung kau tak in an rak ka don. Thilumdan ka theithiam cang iJesuh nundan bantuk in kai zuam cang lai tiaha ti.


Kyaukkyi Ah KNLA Hriamtlai le Ralhrang Pawl Kahdohnak Ah Ralkap 2 An Thi – The Cherry Par\nKyaukkyi Ah KNLA Hriamtlai le Ralhrang Pawl Kahdohnak Ah Ralkap 2 An Thi\nApril 30, 2021 Cherry News\nBagon Region, Nyaunglebin District, Kyaukkyi Township ah nihin April 30, 2021 ni ah ralhrang bu le KNLA hriamtlai phu kahdohnak a um i, ralhrang lei minung 2 an thi, tiah KNU/KNLA no.2 hmunram Saw Wa Moe Ze (စောဝါးမူဇက်) nih a chim. Hi kong he pehtlai in kahdohnak ruangah khuami dornak kawl in an zamhnak ah Inntaingkung khuami kum 70 Saw Maung Lun cu lungfak zawtnak in a thi tiah theih a si.\nHi kahdohnak a thawknak cu KNLA hriamtlai phu cu Kyauksayin ohsuh, Inntaingkung khuate lei khuami he nihin an kal nak ah ခလရ (၆၀) tang um tatcheu Kyaukcayeh sakhaan um ralhrang he an ton sual i, kahdohnak a chuah tiah theih a si. Hi kahdohnak kong ah ralhrang lein thawng fiangternak an tuahmi le thawngzamh mi a um rih lo, tiah thawng theih a si. Source: Myanmar Now\nThailand Ramri Um Tawletha Ralhrang Sakhaan Pakhat Cu KNU/KNLA Brigade -5 Nih An Lak. Thailand ramri um hmun khurnak Tawletha ralhrang sakhaan pakhat cu April 27, 2021 zingka suimilam 5:00 hrawng ah KNU – Karen National Union/ Karen National Liberation Army Brigade – 5 nih an luhhnawh hna i, an lak khawh, tiah thawng theih a si. Tuzing suimilam 5:00 hrawng in an kahdoh hna i, suimilam 6:00 hrawng ah an lak khawh tiah theih a si. Ralhrang sakhaan zong mei in an kangh piak ding hna hlei ah ralhrang ralkap 7 cu meithal he an zam, tiah Thailand lei in minung pakhat nih a hmuhmi hna cu KNU sinah thawng a thanh hna.\nA luanciami March 27, 2021 ni zongah Timutha ralhrang sakhaan pakhat cu KNU Brigade – 5 nih an rak lak cang. Tutan KNU/KNLA hriamtlai phu nih an lakmi sakhaan hi Thailand ramri le Myanmar ramri ah a ummi a si i, tiva kam teah a ummi a si. Nihin ni ahcun KNU hriamtlai phu nih sakhaan zong mei in an kangh piak ding cang hna. Kawlram mipi caah thawngtha tuk a si, KNU/KNLA le KIO/KIA hraimtlai phu nih ralhrang sakhaan pakhat an kah hnu ah cun tihnung an si ko. Ralhrang sakhaan pakhat an lak tikah suimilam 1, 2, 3 hrawng lawng an rau mi nih khuaruah cu an si ve ko.\nRelchap, Bohmu Khin Maung Kyi Cu KNU Hriamtlai Phu Sinah An Zam. Mon ramkulh, Kyaithu pengkulh chung Tatmah 44 tang um ခလရ ၈ Tatzin-hmu Bohmu Khin Maung Kyi cu ralbawi pakhat le ralkap 6 hna cu a zamhpi hna, tiah thawng theih a si. Hi kong he pehtlai in Bohmu Khin Maung Kyi nih a zam pimi hna hi Kayin National Union hriamtlai he an i fonh cang, tiah theih a si.\nBohmu Khin Maung Kyi cu 2021 kum ah Ye-mon Tatzin ah Tatzinhmu pakhat a rak si. Tatmadaw chung buainak ruangah amah le a dang tatzinhmu 7 cu tlaih an rak ton bal cang. Cu hnu ah amah pakhat lawng hi ralkap rian dinhter lomi a si i, Tatzinhmu in Bokyi ah a riantuan a thumh piak dantat nak an pek. 2019 tiang kum 10 chung bak Bokyi dirhmun ralkap cu a rak tuan i, 2020 hnu ceu ah Bohmu rengsang an rak pek thanmi a si.\nBohmu Khin Maung Kyi cu rengsang an kai than khawh in ခလရ ၈ tatzin ah Tatzinhmu rian an pek thanmi a si, tiah FNG nih a langhter. Bohmu Khin Maung Kyi le a dang ralkap pawl cu nizan zan ah ခလရ ၈ in tluang tein an chuah khawh. Bohmu Khin Maung Kyi bantuk in ခမရ ၁၀၂ um ralkap dang pawl zong sakhaan chuah tak in an zam cio hna, tiah thawng theih a si. Source: FNG\n← Reporter (thawnglatu) in nu ralbawi Captain Aye Thazin Myint\nMindat khuami hna an ralthatnak pin lei ah an temtuarnak le an ipekchannak a ngan taktak ve →


'Ralkap nih an tlaihmi nu a chiatha thi chuak dihlak in an hrem' tiah thongchuakmi nih a phuan - THE CHIN EXPRESS\n‘Ralkap nih an tlaihmi nu a chiatha thi chuak dihlak in an hrem’ tiah thongchuakmi nih a phuan\nMyanmar ralkap nih an tlaihmi nu Ma Khin Nyei Thu, kum 31 cu a chiaṭha thi chuak dihlak in ralkap nih an hrem, tiah thongin a chuakmi Ma Shwe Yamin Htet, kum 17 nih RFA sinah a phuan. Mah kong cu The Irrawaddy media zong nih vawleipi theih dingin Mirangca in a ṭial.\nYangon ah bomb tampi a puak i ralkap pakhat a thih hnu April 17 ah Ma Khin Nyein Thu, kum 31 le Ma Hsu Linn Htet, kum 19 le pa 4 cu ralkap nih an tlaih hna i Shwepyithar peng ralkap biahalnak inn ah an hren hna.\nMahka cun, Ma Khin Nyein Thu le Ma Shwe Yamin Htet cu khaan 1 ah an chiah hna. Ma Shwe Yamin Htet cu kum tlinglo asi ruangah naite khan an thlah. An thlah hnu zong cun inn ah a um ngam ti lo i hmun dangah a zaam. Aa thuhnak hmun in, thil sining cu April 21 ah a Facebook ah a phuan pinah RFA media sin zongah a phuan nolh.\nMa Khin Nyein Thu cu ralkap nih an velh peng, tiah a chim.\nApril 17 ah, a tlangvalpa ramdangmi asi an hngalh i Yankin palek sakhan bawi pawl nih Ma Khin Nyein Thu cu an auh i a vaang an karter, a chiaṭha an chuih, a chiaṭha cu fung in an tuk, tiah Ma Shwe Yamin Htet nih a chim.\n“Biahalnak inn ah kan sin a hung kir cun a chiaṭha thi chuak dih. A thi rat lio si lo.\n“A pumpuluk in an velh i an hrem caah a fak tuk i lam zong a kal kho lo, rawl zong ṭhaṭhi a ei kho lo.\n“A hmur zong tlek dih lak in an velh caah rawl a ei kho lo.\n“Ma Khin Nyein Thu cu Shwepyithar ralkap biahalnak inn zongah ni fatin zingka 6am in zaanlei 1pm tiang bia an hal peng. Zaan zongah bia an hal peng.\n“A hma cu sii thlopnak nawl zong an pe lo.\n“Bia an hal chung vialte cu chun he zaan he rawl zong an pe lo. An tlaihka ah palek sakhan ah fak tukin an hliamh ruangah Shwepyithar ralkap biahalnak inn an kuat cun a ngandam ti lomi si. Hiti ningin ni fatin bia an hal peng ahcun a nunnak caah thinphang asi (a thi kho men),” ati.\nA fanu tuarnak kong a theih hnu ah, Ma Khin Nyein Thu anu Daw Hla Hla Soe nih, “A caah thla ka cam peng. Zei dang kai ruahchan lo nain nun tal cu nung seh (thi hlah seh) ti ka duh,” tiah The Irrawaddy ah a chim.\nMa Shwe Yamin Htet nih, “Pa pawl zong khaan dangah bia an hal hna hnu cun ṭhaṭhi in an kal kho lo,” tiah a chim.\nMa Shwe Yamin Htet le anu cu April 14 sandahpiah lio ah palek nih an tlaih hna i April 15 in 20 tiang Shwepyithar biahalnak inn ah an hren hna.\n“Keimah zong April 14 an ka tlaih lio ah Sanchaung palek sakhan ah bia aa ka haltu palek bawi nih sualpi ding le thah dingin aa ka tlerh,” tiah a chim.\n“Ka liang ah ding tein aa ka bengh i, na duh cun kan thlah lai aa ka ti. Voi 2nak aa ka lem ah a kut ka bengh i palek nu ka auh. Thin hung takin aa ka meet i, ka duh cun fawi tein kan thah lai i na ruak cu a thli tein ka hlonh khawh aa ka ti,” tiah RFA interview ah a chim.\nA tang RFA interview video zongah ngaih khawh asi.\nLian - October 23, 2021\nCDF-Mindat nih Kawl Ralkap 2 an thah hna, 4 an hliam hna


Republican pawl an thinhun tuk an celh ti lo, an bia cu tih nung bak si cang\nSupreme Court nih America voters tampi bia le hla an ngaih piak duh lo. Supreme Court nih Texas Lawsuit a cohlan duh lo, a thah piak hna, Texas state nih midang state chungah i thlak khawhnak nawl a ngei lo tiin\nTexas COP chairman Allen West a thinhun tak tak cang i, State tampi hi a dang tein nawlngeih ding in kar hlan hna u sih, Pro Trump Diamond Le Silk bia le hla “Where is the Military? ralkap hna hi khuazei ah dah an um, ti in heh tiah an au.\nTrump sihni Attorney Giuliani, Trump’s personal lawyer nih Foxnews ah, Biatak cu lamh in a um cang tiin a chim. White House press secretary Kayleigh McEnany nih Supreme Court biakhiahnak a tuah mi cu heh tiah a soisel.\nRoger Stone, Trump former Adviser le Proud Boys member cheu nih Washington DC ah lungtlin lonak heh tiah an langter. Trump supporter pawl an thinhun tuk an celh lo. Trump inner circle hna cu lungdawng in an um duh nem mam lo.\nRudy Giuliani nih tih ding kan ngei lo, US mipi nih mah buainak kong ah bia ceih piak si seh tiah an duh. Supreme Court maw Justice 7 nih thatein ngaih hna seh, kan ram mipi nih an thei duh ngai mi hi hlawn piak lo in ceih piak in thatein biakhiahnak tuah si seh an lung a dam deuh hnga\nSupreme Court nih Texas Lawsuit hi phih an nih tim hrim hrim, Justice clerance & Thomas Alito nih case hi zoh si seh ti an duh ko nain, US supreme Court nih election result thleng cu an nih tim lo. Source-Western Journal\nBe the first to comment on "Republican pawl an thinhun tuk an celh ti lo, an bia cu tih nung bak si cang"


Gangaw Ah Ralkap Minung 70 leng An Thah Hna - Chin Eleven News\nNUG cozah nih ram pumpi kahdohnak an thanh le cang ka in Gankaw pengah biatak tein kahdohnak a chuak. Sep -tember thla 7 hnu in nihin tiangah Gangaw peng kahdohnak ah kawl ralkap a tlawm lei in minung 70 tluk an thi cang I PDF lei zong minung 17 an thi v e cang tiah theih a si.\nGangaw-PDF an thihnak bik a ruang cu September thla 9 i Minta khua i an i kahdoh lio ah khan ruah lo piin kawl ral – kap nih an kulh hna caah nikhat teah kawl ralkap nih PDF lei minung 17 bak an thah hna. A taktak ahcun an thah mi hna chungah khan PDF chungtel taktak cu 5 lawng an i tel tiah theih a si.\nYDF biachimtu nih a chimnak ahcun NUG nih ram pumpi kahdohnak thawng an hun thanh le cang ka in Gankaw khua chung i a ummi kawl ralkap sakhan 2 lak kan timh i kha ni ah khan kawl ralkap minung 9 kan thah khawh hna. Cun, Sep #10 ah khan taung-paing lei he Myauk-paing lei he ralkap 68 an thi.\nCun Sepemtember thla 12 ah khan kawl ralkap motor cu Gankaw-Kyaukhtu lam pi cungah landmine in kan doh hna i kawl ralkap lei kha ceilak te an thi i hliam zong an tuar a sinain a thimi zat taktak cu fiangfai in kan thei kho hna lo tiah a chim. Cucaah, ni 5 chung I an I kahdohnak ah ralkap lei a tlawm bik in minung 70 an thi tiah an feh ter.


Ralhrang ruangah Tinam khua le a pawngkam khua pawl caah a har ko. Anmah khuami hmurka. – Hakha Cherry\nBy. Tukhal(Amin kan thuh chung. A himnak ding ah) Ralhrang hi 2022, March 16 ni ah Hakha khua in an i thawh. Hakha Nipi khua hi meng 7 a si. Nipi khua hi inn hnih an bauh i Zokhua lei ah an lan. Nipi le Zokhua hi meng 16 a si. Zokhua le Nipi kar hi ralhrang hi lam an zul ti lo. Lam thum in an kal. Hi ka hrawng hin CDF he an i kap lengmang.\nMeng hleiruk hi ni nga an rau. Kap hnih an i kahnak ah a thimi le aa hliammi theih khawh a si lo nain kan theih khawhmi cu CDF lei hi a thi mi le aa hliam mi an um lo. Zokhua cu ralhrang nih an neihtuk cang caah himnak an i tuahmi ah khua mi vialte cu an zaam dih. CDF nih an chimmi cu ralhrang hi an thawng, an thiam, an hriam a tha. Kan nih kan hriam he cun aa dang tuk ti hi a si. Kan meithal thawng an theih ah hin an kan ngamh tuk an ti. Asinain tihnak cu an ngei bak lo. Zokhua an luh ah hin khua mi an zaamnak hmun leitu in ralhrang hi an lut i an lau an tih ngaingai.\nCu zan bak ah cun Zokhua khuami vialte cu an khua in meng hra a hlatnak Ruavan khua ah an mah khua mi motor in an zam dih. Ruavan zong an zam nain Zokhua a va zam mi zawnruah ah mi no an chuak i thaithawh rawl vok an thah i an khan piak hna. Cu hnu ah meng li a hlatnak Tinam khua ah an i thial. Tinam zanriah vok an thah i an ei hnu ah Hrawngvun khua ah an riak. Cun a cheu Cinkhua nih an lak i a cheu Tiphul lam lei in Hakha ah an i dor hna.\nRalhrang cu Zokhua ah an riak. Baptist Biak inn pi ah an riak i Meheh pa hleikhat le ar tampi an i thah i Biak inn cu sa thahnak market bantuk khi a si ko. Zokhua inn an boh mi hi an khua inn dihlak ti awk a si. Inntampi meithal in an kah i canphio cu an pem liangluang. Zei vial an lak ti cu theih khawh a si ti lo.\nZokhua in Ruavan lei ah an kal i lampi ah CDF he an i kap. Ruavan khua hi inn an bohmi a tam. Vawlei chung phummi zong an leh dih. Ruavan cun an i thawh i Tinam lei ah an kal. Tinam le Ruavan kar ah CDF he an i kap than. A thi mi le aa hliam mi theih khawh cu a si lo. Tinam hi 2022, March 25 ni an phan. 26 le27 an cam. Inn kip te ah an riak i chawva le thilri cu an leh dih. Ar cu an tleih khawhmi poh an thah i inn kip ah ar hmul lawng te a si ko. Khua mi cu an zaam dih. 2022, March 28 ni kha Tinam in an chuak i an chuak lai te ah khua laifang inn an duah takvi inn kua a kaang.\nA tu hi Tinam in meng li a hlatnak Lamtuk ah an lan. Lamtuk in 28 March kha lungcawi lei ah an lan i Hakhabin meng 42 a hlatnak hmun ah CDF nih an kah than i a tu zong hi mah ka cun an um ko. Lamtuk zong an zaam dih. Zokhua, Ruavan, Tinam, Lamtuk, Lungcawi, Malsawm, hi an zam dih. Hakha ah a zam mi hi Zokhua hnarcheu an si. A dang cu ramlak ah buk an suan i an i dor cio hna. A dam lo mi zong an um ken tar zong an um.\nNu le ngakchia ca ko ah hin a har tuk. Nau pawi lio zong an um. Khua sik le thal khua caan aa thlen lio te si kaw cumpi tlangrai a um fawn. Thal ruah a sur pah i an har ngai ko.\nHakha-Gangaw Karlak Hmun Pakhat Ah PDF Sakhan Cu SAC Ralhrang Ralkap Nih Kan Laak Cang Tiah An Chim!


Tutan Ralkap Aa-na Ting Ruangah … Mipi Nih CDM Ah Kan hman Atha Bikmi Hriamnam – Onlinenungak\nTutan Ralkap Aa-na Ting Ruangah … Mipi Nih CDM Ah Kan hman Atha Bikmi Hriamnam\nBy chin tawi on February 14, 2021\nHriamnam Tha Bik CDM\nTutan i mipi nih Civil Disobedience Movement (CDM) an tuahmi hi hramhrma in nawlngeihnak a lami ralkap cozah thlak khawhnak dingah hriamnam tha bik a si. Salai Lai Ram Thang nih cun “CDM cu cozah a thahripi chah bantuk khi a si ko” tiah a chim.\nCDM hi ramdang zongah an hman lengmangmi a si. Tahchunnak ah Tunisia (2011) le Sudan (2018)!\n88 lio CDM: Kum 1988 i ralkap nih nawlngeihnak an lak lioah cozah riantuan hna nih CDM hi an rak tuah. Hmual a rak ngei taktak. Asinain thongtla tampi an rak chuah i hna i cu hna nih cun CDM pelzulh kho lo dingin an rak tuaitam hna. Cucaah 88 lio CDM a hlawhtling lo.\nLungsau a hau: CDM hi a tha tuk nain lungsau lo ahcun theipar chuah hlanah ngol than a fawite! CDM ruangah rian in chuah le harnak dangdang tampi ton khawh a si, a tongmi cu an um len cang. Harnak ton pah cuahmah bu zongin lungsau tein CDM hi pehzulh khawh i zuam a hau.\nI bawmh cio a biapi: CDM ruangah harnak a tongmi, rian in chuahmi hna kha ramchung ramleng in bawmh le dirkamh a hau. Nan thachia hlah u, tiin a langhlat in forh le thazaang pek lawng a za lo. Harnak an ton taktak tikah i zuanhnawh le i bawmh cio a biapi tuk.\nKachin ramkulh, Phakanh khuapi i peng uknak zung (Myone GAD) riantuantu minung 10 hna zong an rian in an chuah cang hna. Laimi nih rian in chuah hi kan ton te lai, a tong cangmi zong an um kho! Hi bantuk a tongmi an um ahcun i zuanhnawh cio a herh. Cun minung pakhat maw, pahnih maw an chuah hna ahcun tuanti hawi dang le zung dang i a tuanmi hna zong nih nan chuah hna ahcun kannih zong kan chuak ve i ngam usihlaw CDM hi hmual a ngei chinchin hnga!\nA thahripi chah cangmi Pawpi cu duhsah in a thi ko lai, a suttung khiah cangmi innpi cu a rauh hlanah a pur/tlu ko lai. A riantuan piak ti lomi cozah cu a duh lo bu tein a rawk/thi ko lai.\nRalkap cozah an tlak i a dikmi Democracy kan hmuh hlan tiang CDM…..


Isaiah 59 (Isaiah 59)\nHakhaKawlCa kDal 59Cang\nProfet Nih An Sualnak Ruangah A Mawhchiat Hna\n1 Bawipa cu nanmah khamh awkah a kut a tawi lo, bawmhnak nan halmi theihnak caah a hna a chet lo. 2An theih hna lo cu nan sualnak ruangah a si. Biak nan timh tikah amah sin phanh an dawntu hna cu nan sualnak kha a si. 3Lih nan chim, nan puar i lai nan nawn.\n4Biaceihnak hmun ah nan kal, sihmanhsehlaw ahohmanh bia hmaan a chimmi nan um lo. Nan bia tei khawhnak caah lih kha nan i bochan. Midang harnak peknak caah khua nan khan i cucu nan tlinter taktak. 5,6 Ṭhat lonak khua nan khan mi cu a sivai a ṭhawngmi rul ti bantukin ṭihnung a si. Pum khat kha khuai hmanh ah a dang pakhat a hung chuak ṭhan ko. Sihmanhsehlaw cu bantuk nan khua khannak nih cun zeihmanh an ṭhat hnem hna lai lo, sawmpalak bu in tahmi puan santlailo bantuk men a si ko lai. 7Ṭhat lonak pakhatkhat tuah ding kha khua nan khang zungzal i cu nan khanmi tuah kha a ngan in nan ngang kho lo. A sual lomi thah kha nan i thlachiat bal lo. Nan phaknak kip ah rawhralnak le ṭhat lonak kha nan chiahtak i *59:7-8: Rom 3:15-17 8nanmah nan um paoh ahcun ahohmanh himbawm in khua a sami an um bal lo. Nan tuahmi thil paohpaoh hi a ding lomi an si dih. Nan zulhmi lam kha lamding lo a si i cu lam i a kalmi paoh cu a himbawmmi ahohmanh an um lo.\nMi Nih An Sualnak An i Phuang\n9Mi nih khan an i thawh i, “Mi nih kan cungah ṭhat lonak an tuah tikah, zeicahdah Bawipa nih a kan khamh lo, ti kha atu cu kan hngalh cang. Kan kalnak lam ah ceunak kan hmu lai tiah kan rak i ruah, sihmanhsehlaw muihnak lawnglawng a um i. 10mitcaw bantukin a dah in kan i dap. Chun ah zan bantukin kan i chuih i kan ril, mithi khua a muimi i a ummi bantuk khi kan lo hna. 11Kan ning a ṭi, kan thla a kam. Pathian nih hremnak le ṭhat lonak chungin kan khamh seh ti kan duh, sihmanhsehlaw zeihmanh a um lo.\n12“ Bawipa na cung i kan sualnak cu a tam ko. Kan sualnak nih sual a kan phawt ko. Kan sualnak cu kan i hngal ko. 13Nangmah cu kan in doh, kan in hlawt i kan in zul duh lo. Kan Pathian cu kan in kirtak i kan in hlawt. Kan lung chungin lih kha kan i pawi i cu lih cu mi congoihnak le mi rawinak ah kan hman hna. 14Dinnak cu kan ṭhawl i ahmaanmi thil nih a naih in a kan naih kho lo. Zapi i pumhnak hmun ah khan biatak cu zeihmanh ah rel a si lo i biaceihnak hmun ah khan dinnak zeihmanh a um lo. 15Biatak chim kha a tlawm tuk hringhran caah ṭhat lonak tuah a duh lomi cu, mihrut ah rel an si,” an ti.\nBawipa Nih A Mi A Bawmh Hna Lai\nBawipa nih hihi a hmuh dih i dinnak a um lo caah a thin a hung. 16Hremmi hna a bawmtu ding pakhat hmanh an um lo kha a hmuh tikah a awlok a chong. Cucaah anmah khamhnak ah cun amah ṭhawnnak kha a hman lai i a tei hna lai. *59:16: Isa 63:5 17Dinnak cu thir angki bantukin aa hruk lai i teinak cu lukhuh bantukin aa khuh lai. Thil ahmaan in tuah duhnak le mi cungah ṭhat lonak a tuahtu hna teirul cham le dantat duhnak kha puan bantukin aa aih lai. *59:17: Efe 6:14, 17; 1The 5:8 18A ral cu an tuahmi ning khan dan a tat hna lai, lamhlapi i a ummi hmanh kha dan a tat hna lai. 19Nichuahlei in nitlaklei tiang, mi kip nih an ṭih lai i a ṭhawnnak a nganmi kha an hmaizah lai. A hlonh in aa hlonhmi tiva bantukin a ra lai, a ṭhawngmi thlitu bantukin a ra lai.\n20 Bawipa nih a mi cu a thawh hna i, “Nan sualnak a mertakmi vialte, nan dihlak in ven awkah le khamh awkah Jerusalem ah ka ra lai. *59:20: Rom 11:26 21Cun hi biakamnak hi nanmah he ka ser lai: Ka ṭhawnnak in ka phunglam le cawnpiaknak kha kan pek hna, cun atu thawk in hmailei caan vialte tiang hi phunglam le cawnpiaknak cu nanmah le nan fale le nan tefa fachin hna nih nan ngaih awk le nan i cawnpiak awk a si,” a ti.


KHUA KIP AH MINUNG 12 CIO SALAI LUNGTHLITUM NIH AHARH – The Chinlung Post\nKHUA KIP AH MINUNG 12 CIO SALAI LUNGTHLITUM NIH AHARH\nLai pasalttha Salai Lung Thli Tum nih thawngpang ropui taktak mi thanhnak atuah cang. Salai Lung Thli Tum nih tuan ah thanhnak atuahmi hi tuchun ni tiangah mizei hmanh nih an tuah bal rih lomi asi. Hawi dang pawl nih cun an tuah tawn ve ko nain Salai Lung Thli Tum bantuk in atuah mi hi, Laimi chungah ahohmanh an um rih lo.\nThenkhat zuamcawhnak peihbuan ah aa cuhmi hna nih teinak Committee cu kan tuah tiah an chim tawn ve nain thimnak adih bak cun an lo dih. Asinain Salai Lungthlitum timh tuahnak cu chikhat calawng ah asi lo. Kumpi kum sawmli chung ca tiang a nguh dingmi thil asi. Salai Lung Thli Tum nih tutan ah thawngthanhnak atuah mi cu atanglei bantuk in a si.\nKeimah meehmun khua kip ah teinak committee chungtel 12 cio ka herh, Thantlang Lungtial sang le Saihpiozii sang telh in. Hmailei kum 40 tiang keimah he naihniam ngai in ram le miphun caah rian kan tuanti hna lai. Pehtlaih nak ding 09752558135 tiah Salai Lung Thli Tum nih atimeline ah tawifiang taktak in alanghter.\nSalai Lung Thli Tum nih thanhnak atuahmi hi kan chungkhar khat Laihlum ummi, Amah Salai Lung Thli Tum aa zuamnak hmun le hma a mee hmun asi mi hna nih cun pehtlaihnak tuah cio dingmi asi i, khuami zong pakhat le pakhat chim khawh cio i zuam hna usih. Salai Lung Thli Tum sin rianttuan aduhmi nih a cunglei phone ah khin pehtlaih khawh asi lai.\nRelchih aduhmi caah: Nurse ka tuan chung ah harnak tampi ka tong nain kai harh cemmi Pakhat cu Na fanu, fapa, nu/pa a thaw a cat cang timi taan tak mi chungkhar thawngthanh khi a si. A luan cia mi kumkhat le cheu ahkhan zaan rian ka rak tuan bal. Zankhat cu ka zohkhenhmi ka mizaw pakhat cu zinglei nazi 1:30 hrawng ah zuun thawh ding ah a kan auh. Kei kha chikhat te inn leng ah ka thaw kai chuah lai ka ti bak a si.\nMinutes 5 hmanh a rauh hlan ah an ka auh i ka van luh cu a thaw a cat thluahmah. A mah cu a thaw a dih ahcun chanh lo ding in min a thu cia mi a si i zeihmanh kan tuah piak kho lo. A ihkhun ah kan ih ter i oxygen kan pek ko nain mah ti cun caan a thaw a cat. A mah cu ka dam tuk cang hmaizarh cun na lawi cang lai an ka ti tiah a ka chimh i ai nuam tuk. A zuun thawh pah zong ahcun a mirh tuk ning a hmaipanh Ning le a thawn ning.\nMah cu min 5 ah a thaw a cat ko. A fanu hi zeitin dah phone ka chawnh lai i zeitin dah ka hnemh lai ti khua bak khi ka ruat. Ka celh lo.Keimah lawng sau lak khua ka ruah i Kai hnemh hnu ah, zinglei suimilam 2 ah a fanu cu lau lengmang in ka rak chawnh. A hnemh zia zong ka rak thiam lo. A min zong a tutiang Kai chinchiah peng ko. Nurse si hi a fawi lo awh. A caan ahcun Ngakchia nausem an chuah kan hmuh hna caan zong a um i upa an thih zong kan hmuh caan hna a um. Mah bantuk ahkhin kan khing a rit tuk tawn.\nA kan theithiam lomi nih cun a caan i hnemh kan hauh i kan ngaihchiat caan ahkhin depressions ngei mi hna a kan ruah le nihsawhnak hna a kan hman tawn. Laimi nih hin depressions ngeih te hna khi zumhnak feh lo tuk ah kan ruah caah a si tawn rua. Kan sining kan ngaihchiatnak kan in chimh hna ahcun kan khing a rit tuk ti kan theih piak ulaw. Rak kan ngaih piak uh (empathy kan herh). Laknak: Katie Van Zi\nNURSE KA TTUAN CHUNGAH KAI HARH BIK MI: KATIE VAN ZI\nLetpanchaung Chin Pawlpi Mino Nih Suihlei Tial Bulhnak An Pek Mi Cu A Tam Tak Tak


Uico Ralhrang 800 Hna Cu, KIA Kah Ding In Kachin State Myitkyina Pi Lei Ah An Kal Tiah Theih A Si. – Chintanbo\nNihin April ni 8 tlailei ah khan Uico ralhrang hna cu, KIA kah dingin, Kachinram Myitkyina khuapi leiah an kal tiah theih asi. Hi bantuk in an kalnak a ruang cu, tlang cung hriamtlai phu hna nih,mipi leiah kan ttang/um lai tiah an rak chim caah si lai tiah ruah a si.\nKIA hna hi a tu lio ah hin,hmunkip le kakip an um dih lio si i,a tu zawng ah Shan State ramri lei ah an um lio asi i, cheukhat cu KNU hna he raltuk an cawng tti hna tiah theih asi. Cu bantuk in AA le KNU hna zawng nih raltuk cu an cawng tti ve ko cang tiah theih asi fawn.\nFederal army an dinh hnu cun, Uico ralhrang hna zawng nih,an ni ralring tuk ve cang i,an ralkap an ngeihchun mi tlawmpal hna cu, kakip ah an kal ter thluahmah lio hna tiah theih asi ve.\nKawlram chung thil umtu ning hi, zohtik ah, civil war thawk nak hi, a rau ti lai lo tiin, mithiam hna nih cun, an chim cang. A ruang cu, tlangcung hriamtlai pawl nih hin, ralhrang hna umtu ning hi,zoh sawsawh ding in, an ni timh ti lo ti hi, a fiang tuk ko cang mi a si.\nKalay Pasal Ttha An Ti Mipa Muang Arkar Thu Aung Kum(23) Cu Kalay Myo Ah Vui A Si Cang.


Hakha Peng Chung Facility Quarantine Ah Minung(34) An Um - THE CHINLAND POST\nHakha Peng Chung Facility Quarantine Ah Minung(34) An Um\nSalai Bawi Lian Sang| TCP-Kalay| September 11, 2020| Chin ramkulh Coronavirus Disease 2019(COVID-19) pulrai runven committee le Ngandamnak le Lentecelhnak Ministry thawngthanh ning in Hakha peng chungah Ramdang le ram chung in a ra mi hna cu September 9 ni tiang ah Facility Quarantine ah a lutmi (34) an si tiah Hakha peng(COVID-19) pulrai vennak committee in thawng theih a si.\nMah Facility Quarantine a lutmi (34) hna hi India ram in a rami pa(2) Tuluk ram in pa(1) le ramchung in a lutmi pa (23) le Nu(8) an si hna. Mah minung (34) cu G.T.I sianginn ah minung (32), Hakha University ah mi(2) chiah an si i a voikhatnak Swab zohchumhnak lak cangmi(7) le a voihnihnak Swab zohchumhnak lak ding mi le Swab zohchumhnak lak rih lo mi hna cu Hakha sizung in siibawi nih Swab zohchumhnak lak ding in an tawlrel cuahmah. Swab zohchumhnak voihnih tiang lakh nu (COVID-19) hrik a ngeii lomi hna cu ni(21) tlin hnu ah inn lei tlungter an si lai. Cun Inn erh (Home Quarantine ni-7) um ter an si rih lai. Facility Quarantine a um mi hna cu Hakha peng (Covid-19) pulrai runvennak committee le khuachung mino volunteer hna komh in an zoh khenh hna.\nHakha peng Facility a um mi hna ei din kong ah Chin ram cozah zung nih mipakhat nikhat caah Kyat 3000 in ni (21) tiang kyat (73,500) bawmhnak an pek.\nChin ramkulh Cozah Zatlang zung nih kum 5 tang ngakchia le kum (60) cung upa pakhat ah kyat 30,000 an pek hna tiah Hakha peng (COVID-19) pulrai runvennak committee in thawng kan theih.\nMyanmar ram chung ah September 11, zing 8:00PM tiang ah COVID-19 zawtnak a ngei minung 2265, a thi mi(14) an si. Yangon ramthen minung (1053), Rakhine ram kulh minung (676) Chin ramkulh minung (15) le Kayah ramkulh ah COVID-19 zawtnak hrik nihin tiang an hmu rih lo.\nPrevious Lailenpi Ah Pumtlamtlinglo Le Kum (85) Cung Tar Bawmhnak An Pek Hna\nNext Sweden Ram In Bible For Chin People Project Bawmhnak In Lai Bible An Hlut


Hriangkhan Khua – LUNGMILI TUANBIA\nHCF MISSION TUANBIA\nHriangkhan Ciruang Foundation\nPosted By: hriangkhan\nLungmili cu Hriangkhan ram chungah theihtlei ngaimi Tisor pakhat a si. La-Aw Tiva a donglei, Hriangkhan le Hmunlipi karlak, Thantlang tlawnnak lamthlang lam in meng khathrawng a hlaatnak ah a um. Khua in meng khat le a cheutluk a hla.\nLungmili Tili hi pahnih a um i, Linu le Lipa tiin min an ngei. Chaklei Tili hi Linu Kan ti i, thlanglei hi Lipa kan ti.Linu le Lipa cu falung cheu hrawngin an i hlat. Linu hi Lipa nakin a kau deuh i a Tisor belte cu a niam deuh. Lipa hi a bi deuh nain a Tisor a saang deuh i pe kul tluk a si lai. Cucaah ngaleng cu mah kaa tiang lawng an phan kho i mah pin cu an kai khi ti lo. A Tili kam veve cu lungpang in a um. A Tisor hi Thal can ahcun ai dawh ngai.\nLinu cu Lipa nakin a Tisor thlak a nuam deuh. Pe hleinga hrawng si dawh asi. Fur Tilian lio ahcun Tisor thlaak a niam chinchin. A thut hi, Tthal lio an tahnak ah pe 30 tluk a si an ti. A bitkauh tu cu Skuaiar(square) pe 150 tluk asi Tteo lai. Mit zohnak lawng in zawndamh asi, Aho set nih va tah\ncu a um lo. Linu ahcun ngaleng an kai khawh ti lo caah perpa le lole le ngate phun deuh pawl lawng an um.\nLinu cu a kam veve ah lungpang nih hlaat nawn in an kel. Tisor tlaaknak lung le a tili karlak ahcun a chunglei ah hei kur a mahka cu darkhuang kua tiah an ti. Mah Tisor tlaaknak lungpang a tang deih te ah mi pakhat Ttutnak tluk keu lung fonghlei a um. A ral a Tthami cu an thu i an ke cu tangah an thlai ko. Vun i hnursuan sual ahcun tang tili ah pil chur in tlaak fawi te asi. Mah lung fonghlei ahcun Nu Kuak an timi nu hi a rak Tthu ngam ve. Mah min chuankhan cun, mah lung fonghlei te cu Nu Kuak Tthutnak an ti.\nLungmili in a chaklei falung pathum tluk hlaat ah lungkua nganpi a um i a min ah Ralte lungkua ti a si. Mah lungkua luh laiah cun lungdeu kau pi a um i pe hleinga tal cu a sang lai. Lungpher kaupi ai phah i a chungah minung tluk tthut khawh asi lai. Kan Biakinn tia dengmang khi a si. A deng tiang ahcun pe sawmthum tluk a hung thuuk. A cholei ah a hung kuami asi. A muih ngaingai caah dahmei le meifar lo cun luh khawh asi lo. A chungah cun papalak an tam ngaingai. Tthalcaan ah hin ngaknu tlangval pawl asiloah hawikom dawt khual hna zong nih zoh an duh ahcun an kalpi tawn hna i, an i nuam ngai. A kam veve lungpher ti bantuk hoi hna ah khin an kel nithla, an min te hna an Ttial i a hnu i hun hmuh Tthan tikah lungthin phundang piin a um tawn. Lungleeng ngai a si.\nRalte lungkua chak farlong paruk tluk hlaatnak ah lungkhua nganpi a um Tthan i a min ah Ralpi kungkua ti a si. Ralpi lungkua ahcun lungdeu a um ti lo. A phan khimi an tlawm. Zeicahtiah a kalnak tiva hrawn a chia i nunau pawl caah cun kal a har ngai. Ti hi luang set lo i inn ngawngaw lung an i thuat tung. A khonmawkaah cun kalnak hmanh hngalh awk lo tiangin a hrawn a har.\nHriangkhan i cozah rianttuan Upa pawl si hna she, Biaknaklei Upa pawl si hna she, an tlun can ah, can an ngeih ahcun ngaknu tlangval pawl nih lungmili le Ralte lungkua an zohpi tawn tawn hna. Mit lung a awiter i zoh phu hrimhrim a si tiah a phanmi paoh nih an ti cio.\nLungmili timi min hi acheu nih lungmitli a rak si an ti. A tisor an saan caah an zoh ah hin an lung a rak mit i “Lungmit-li” an rak ti i, mah cun “lungmili” tiah ti a hung si. Acheu nihcun “lungmili” hi “lunglinh’li” ti a rak si an ti.\nLunglinh’li an tinak sullam cu tuanbia a ngei. Hlanah cun raldoh a rak tam caah Lai Ral an rak i doh lioah hin, ramhraang phu khat cu, mahka lungmili hrawng hmun kaa khat ah an rak riak ti a si. An riahnak ding lungdeu ah khan Rulhreu an rak bok zengzung ko. Mah ramriak pawl nihcun, Rulhreu cu caluang(thunluang) ah an rel i, a ki ah khan an li le thal, an meithal te hna, an zal te hna an rak bah ti a si. Zan ah khan Rul nihcun ramriak pawl cu an lu a liah dih hna hnuah ai zuuk diam i a lo ko in a kal tak hna. An sam zong kolh pet in a liah hna ti a si. An thil bahmi vialte an zoh tikah pakhat hmanh a um ti lo. Mah hnu ceo cun an thil bagbaj thingkung kha Rulhreu ki a rak si kha an hngalh.\nAn thil vialte cu rulhreu nih a kalpi dih caah, ramriak pawl cu an thin a hung tuk i, Rul cu lawnnak neh in an dawi i, Tili chungah a luh kha an hngalh. Lung kha meiphu ah an linh i tili ahcun an paih thluahmah. lung tampi an paih tikah tili cu a sa i Rulhreu pi cu a hung chuak zuaimai. Rua an i zum zau i an khawh. An khawhnak ruazum cu setpho ah ai bunh. A cheu nih rul ci an kheen. Rua an zummi kha a donglei in an zummi a si caah rua cu a lettalam in a rak nung. Kum 1960 tiang ah khan lungmili rua cu a rak um peng ko. Lung an linh i an paihnak a si caah “lunglinh-li” an rak ti. atu ah cun Lungmili tiin kan auh.\nRulhrau cu a ceihma ngai i a saihmahrang in lungkua ah a lut i mah lungkua cu zulh lengmang i hranse khua ah a chuak. (Hranse khua cu, a tu kan khuali i tkangbo khi asi i Hransetlang ti ah khawh asi. Hranse mi an rak umnak khua asi.) Hransetlang ah a ummi Pu Zawl Thang inntang ah rul cu athi. A thaizing ah Zawl Thang nih Rulpi ruak cu a hmuh tikah a puan ngeihchin te khan a tuam i Rulpi cu ttha tein a vui.(Zawl Thawng hi misifak a rak si i khuami nih an rak nautat ngaingai. Sa an kah chel ah hin a ruhrang lawng an rak hleh. Chumh awk a tlaak lo caah saruh cu tahrang ah a khon lengmang hna.)\nZawl Thawng nih Rulpi a Fimhlawm zan ahcun, an inncar ruaphur lakah rua kung pakhat a mit a ceumi kha uico nih a hmuh i a baoh lengmang. Zawl Thawng nih a va zoh i a mit a ceumi ruakung kha chingchiahnak ah tlah in a ttem ta. A thaizing ah mah rua cu a tuk u lile centiang ah a ser.\nMah li le centiang cun ram a vai i, sa cu mit loin a kah. Sa tampi a kah caah a rum i a lian ngai cang. Nikhat cu, sabuh er ai tiim. Khuami vialte kha rawl einak puai ahcun a sawm hna. Saruh an rak hleh i tahrang chung i a khonmi vialte kha a mi zapi hmaiah cun a bungh i,’Mah hi nan rak ka dawtnak asi,’ tiin a ti.Khuami vialte cu an ning a zak tuk.\nHransetlang ah a chuakmi lungkua hi lungmili ah a vung chuak i ai hlan tiah an ti. Mah lungkua cu Hransetlang in mai pum an rak hrilh i lungmili tiang a ril an rak ti….\nBy: Pu Hre Vung\nHCF USA CIVUI SAWMNAK\nHriangkhan Ram Tiva Au Aw\nHCF USA UPA 2017-2019\nHCF USA UPA 2015-2017\nMINO LE FIMCAWNNAK\nHriangkhan Mei Lomhnak\n© 2018 Hriangkhan Khua. All Rights Reserved


Thawngtha KNU nih kawl ralhrang ceilak an thah hoi hna – Lai Lungrawn Post\nThawngtha KNU nih kawl ralhrang ceilak an thah hoi hna\nCeihthu Peng KNU le Rallokap I Kanak Ah Rallokap Minung 3 An Thi Mon ramkulh Ceihthu peng Batkaa khua pawng ah KNU le rallokap an i kap i rallokap 3 an thi,pakhat hliam a tuar tiah KNU Ral Bawi pakhat nih a chim.July 16 zaanlei suimilam 3:00 hrawng ah rallokap Tatmah 44 kuttang Kah-lah -Yiah 2 i umhmun an khuarnak hmun cu KNU nih an va kah i rallokap pawl cu hliam an tuar le an thih hi a si.\nAn i kah hnu ah rallokap pawl nih hriamngan in an kah hna caah Batkaa khua chung ah an kuan a tla i a puak.Hriamngan nih a tlak hna caah kum 13 si mi pa pakhat ,ngakchia nu pakhat,Pa 2 le nu 2 tiah hliam an tuar tiah KNU thawngthanh tu nih thawng an thanh nak in heih a si the chin post.\nYangon mipi an lung dong cang thinphang taktak a sicang


Uar An Um Bak : A Tu Lio Kawlram Buai Ruangah Mino Tampi CNA An Lut Micheu Cu Lampi An Kal Cuahmah – Onlinenungak\nUar An Um Bak : A Tu Lio Kawlram Buai Ruangah Mino Tampi CNA An Lut Micheu Cu Lampi An Kal Cuahmah\nBeaking News: CNA Ah CDM A Luut Mi Minung Zeimawzat AN Phan Cang I Zeimawzat Lampi Ah AN Kal Cuahmah Kawlram cu ralkap nih hranhram in uk nak a laak ruangah ram pumpi nih duhlonak an langhter cuahmah i,mah lio ah Chinram khuapi kip zongah duhlonak cu an langhter cuahmah lio hna a si.Mahbantuk in duhlonak an langhter mi ruangah Min Aung Hlaing phu pawl,police le ralkap nih an tlaih hna pinah an hrem mi hna le tlaih dingin an timh mi hna tampi an um i,minung zong an kawl cuahmah hna lio a si.\nMah hi lio ah CDM a dirkamhtu,CDM ah a luut mi,ralkap nih tlaih hrimhrim dingin a kawl cang mi hna le police a ttuan i,ralkap nawlngeihnak a duhlo mi minung 4 hna cu tu zanlei ah khan minung 4 cu CNA sinah zaam in CNA ah an luut cang tiah kan theih i,mah i kan theih chih mi cu,minung 8 hi lampi ah a kal cuahmah i CNA fonh dingin a kal mi an si. Mahlawng hlah,minung 40 tluk hi Champhai lei an panh i,mah ahcun CNA/F lei fonh an itimh caah CNA/F lei nih ttuanvo an laak hna lai tizong kan theih chih.\nMah kan ram a buai cuahmah mi kong ah hin CNA ah a luut kho lo mi zong CNA hriamnam cawknak ding caah ti khawhtawk thawh cio dingin hmalaknak a kalpi cuahmah mi an um i,mah hna sinah cun thawng ithanh khawh peng a sinak kong zong an chim.CNA i luh na duh ko ahcun rak luut,hriamnam cu na caah a timtuah cangtu minung tampi an um cang ti zong kan thanh chih fawn hna.A liamcia mi kum 9 tluk ah khan ralkap le CNF hna cu remnak an rak tuah i,mah an tuah mi cu a tutan Min Aung hlaing nih a hrawh dih cang caah iremnak kha a fek ti lo mi a si.\nA tu in arauhhlan ah hin CNA/F pawl nih khurkhua thukpi ruat in cawlcangh an itim ti hi a fiang cang mi a si caah,mino,CDM a tuah ruangah a nun a him lo mi nan dihlak kha CNA/F pawl nih cun lunglawm tein an in cohlan peng hna,tiin a min langhter a duhlo mi,upa pakhat nih a tuzan suimilam 11:55 pm ah khan a ka chimh i,mah cu rak post a ka ti bantuk in ka van post mi a si,lih pakhat tehmanh ai tel lo hih. Credit:Tinduh Thang


Samorphum Nak Brayuth - Ep9 - Meul Rueng\nDownload Samorphum Nak Brayuth – Ep9, Watch Samorphum Nak Brayuth – Ep9, don't forget to click on the like and share button. Series Samorphum Nak Brayuth always updated at Meul Rueng. Don't forget to watch other series updates.


Salai Lairamthang Nih US Laimi Cheukhat Sin Ah A Lungtlin Lo Nak Mah Ti Hin A Chim. – Salai Kawltu\nSalai Lairamthang Nih US Laimi Cheukhat Sin Ah A Lungtlin Lo Nak Mah Ti Hin A Chim.\nIndianapolis um Laimi Kan Roling Hoi\nInidianapolis khua ah rianngeitu police nih an chimmning ah Laimi nih meithal zuarnak dawr an bauh i meithal zuun 33 an fir tiah an zumh i, Laimi hruaitu pawl khuaci an mui. A tanglei ah Chin Voice nih a tialmi rak rel te uh. Indianapolis khuasa Laimi hruaitu cu an lungre thei ko. That lei si loin chiat lei minthan hi cu US mipi hmai khah a si lo.\nZahan Aug. 13, zanlei ah Chin Community of Indianapolis (CCI) nih naihrawng Indy i meithal kahnak a chuak pah lengmangmi kong he pehtlai in Emergency meeting an auh i Krifabu kip pastor le upa pawl minung 100 deng an chuak. Southport police 2 zong nih an telpi hna. Police nih zeidah an chim i zei kong dah an ceih.👇\nCredit : Salai Lairamthang $ The Chin Voice


Vawleicung mirum bik, Tech billionaire Elon Musk nih Twitter cu ka chuah taak chung lai tiah – Onlinenungak\nVawleicung mirum bik, Tech billionaire Elon Musk nih Twitter cu ka chuah taak chung lai tiah\nTwiitter le Facebook nih President Donald Trump an phih hnu ah an market value $51 billion tiang an sung. Telsla le Space ngeitu Elon Musk nih Twitter a chuah taak tik ah a hnuzul Follower 44.5 million a ngeimi a si caah Twitter market le stock value man cu faak ngai in a hnursuan rih lai tiah ruah a si.\nElon Musk cu President Trump supporter pakhat ah ruahmi a si. A nih hi Amazon Boss a simi le vawleicung mirum bik pahnihnak Jeff Bezos he an business in a zuamcuah mi le a rem lomi a si an ti. By – Salai Lairamthang\nKawlram Lemcang Thiam Minthang ရဲတိုက် Cu Thong Kum (10) Chung Tlak Dingin Bia An Khiah Piak Ee